cyanic-selkie/wikianc huggingface dataset:
ഷെനെക്ടഡി
ചരിത്രം
1640 കളിൽ മൊഹാവ്ക്കുകളുടെ അധീനതയിൽ മൂന്ന് പ്രധാന ഗ്രാമങ്ങളുണ്ടായിരിക്കുകയും ഇവയെല്ലാംതന്നെ മൊഹാവ്ക് നദിയുടെ തെക്ക് ഭാഗത്തുമായിരുന്നു. ഇന്നത്തെ ന്യൂയോർക്കിലെ ഓറീസ്വില്ലിൽ നിന്ന് 9 മൈൽ പടിഞ്ഞാറായി സ്ഥിതിചെയ്തിരുന്ന ഒസ്സെർനെനോൺ ആയിരുന്നു ഏറ്റവും കിഴക്കുള്ളത്. 1614 ന്റെ തുടക്കത്തിൽ ഡച്ച് കുടിയേറ്റക്കാർ ഹഡ്‌സൺ താഴ്‌വരയിൽ ഫോർട്ട് ഓറഞ്ച് (ഇന്നത്തെ ആൽബാനി, ന്യൂയോർക്ക്) വികസിപ്പിച്ചെടുത്തപ്പോൾ, മൊഹാവ്ക് അവരുടെ കുടിയേറ്റകേന്ദ്രത്തെ മൊഹാവ്ക്ക് വാസസ്ഥലങ്ങൾക്കും ഹഡ്സൺ നദിയ്ക്കുമിടയിലായി കിടക്കുന്ന പൈൻ സമതലങ്ങളുടെ ഒരു വലിയ പ്രദേശത്തെ പരാമർശിക്കുന്ന "പൈനുകൾക്കപ്പുറം" എന്നർത്ഥംവരുന്ന സ്കഹ്നെഹതി എന്ന് വിളിച്ചു. ഏകദേശം 3200 ഏക്കർ പ്രദേശത്തായി പരന്നുകിടക്കുന്ന ഈ അദ്വിതീയ ആവാസവ്യവസ്ഥയെ ഇപ്പോൾ അൽബാനി പൈൻ ബുഷ് എന്ന പേരിൽ സംരക്ഷിക്കപ്പെട്ടിരിക്കുന്നു. ക്രമേണ, ഈ വാക്ക് ഡച്ച് കുടിയേറ്റക്കാരുടെ നിഘണ്ടുവിൽ പ്രവേശിച്ചു. ഫോർട്ട് ഓറഞ്ചിലെ താമസക്കാരും മൊഹാവ്ക് സമതലത്തിലെ പുതിയ ഗ്രാമത്തെ പരാമർശിക്കാൻ ഉപയോഗിച്ച സ്കഹ്നെഹതി എന്ന പദം പിന്നീട് ഷെനെക്ടഡി എന്നറിയപ്പെട്ടു (പലതരം അക്ഷരവിന്യാസങ്ങളോടെ).
1661-ൽ ഡച്ച് കുടിയേറ്റക്കാരനായ അരെൻഡ് വാൻ കോർലായെർ (പിന്നീട് വാൻ കർലർ) മൊഹാവ്ക് നദിയുടെ തെക്ക് ഭാഗത്ത് ഒരു വിസ്തൃതമയാ ഭൂമി വാങ്ങി. ന്യൂ നെതർലാൻഡിന്റെ ഭാഗമായി പരന്ന ഫലഭൂയിഷ്ഠമായ നദീതടത്തിന്റെ ഈ ഭാഗത്ത് മറ്റ് കോളനിക്കാർക്ക് കൊളോണിയൽ സർക്കാർ ഭൂമി ദാനം നൽകി. ഈ താഴ്‌വരകളിൽ നൂറ്റാണ്ടുകളായി മൊഹാവ്ക് ജനങ്ങൾ ചോളം കൃഷി ചെയ്തിട്ടുണ്ടെന്ന് കുടിയേറ്റക്കാർ തിരിച്ചറിഞ്ഞു. വാൻ കർലർ ഏറ്റവും വലിയ സ്ഥലം ഏറ്റെടുക്കുകയും ബാക്കിയുള്ള ഭൂമി അലക്സാണ്ടർ ലിൻഡ്സെ ഗ്ലെൻ,  ഫിലിപ്പ് ഹെൻഡ്രിക്സ് ബ്രൌവർ, സൈമൺ വോൾക്കർസെ വീഡർ, പീറ്റർ അഡ്രിയാൻ വാൻ വോഗ്ലെലം, ട്യൂണിസ് കോർണലൈസ് സ്വാർട്ട്, ബാസ്റ്റിയ ഡി വിന്റർ ആറ്റി (കാറ്റലിൻ ഡി വോസിനുവേണ്ടി), ജെറിറ്റ് ബാൻകെർ, വില്യം ടെല്ലർ, പീറ്റർ ജേക്കബ്സ് ബോർസ്‌ബൂം, പീറ്റർ ഡാനിയേൽ വാൻ ഒലിൻഡ, ജാൻ ബെരെൻട്സെ വെമ്പ്, ജാക്വസ് കോർണലൈസ് വാൻ സ്ലിക്ക്, മാർട്ടൻ കോർണലൈസ് വാൻ എസെൽസ്റ്റൈൻ, ഹാർമെൻ ആൽബർട്ട് വെഡ്ഡർ എന്നിങ്ങനെ മറ്റുള്ള ആദ്യത്തെ പതിനാല് കുടിയേറ്റക്കാർക്ക് 50 ഏക്കർ വീതമുള്ള പുരയിടങ്ങളായി വിഭജിച്ചു നൽകി.
ലിയോനാർഡ് ക്ലീൻ‌റോക്ക്
അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ വർഗ്ഗം:1934-ൽ ജനിച്ചവർ
കുട്ടിച്ചാത്തൻ തെയ്യം
thumb|300px|right|കുട്ടിച്ചാത്തൻ തെയ്യം thumb|250px|right|കുട്ടിച്ചാത്തൻ തെയ്യം ഉത്തരകേരളത്തിൽ കെട്ടിയാടുന്ന ഒരു തെയ്യമാണ്‌ കുട്ടിച്ചാത്തൻ തെയ്യം അഥവാ കുട്ടിശാസ്തൻ തെയ്യം. പതിനെട്ടു ബ്രാഹ്മണ കുടുംബക്കാർ ആരാധിച്ചു പോരുന്ന മന്ത്രമൂർത്തിയാണ്‌ കുട്ടിച്ചാത്തൻ. മാന്ത്രികത്വമുള്ള കുട്ടിച്ചാത്തന്മാരിൽ പ്രാധാന്യമുള്ളവ കരിങ്കുട്ടി, പൂക്കുട്ടി, തീക്കുട്ടി, പറക്കുട്ടി, ഉച്ചക്കുട്ടി എന്നീ കുട്ടിച്ചാത്തന്മാരാണ്‌. ബ്രാഹ്മണേതര കുടുംബങ്ങളും ഈ തെയ്യങ്ങളെ ആരാധിച്ചു വരുന്നുണ്ട്. കണ്ണൂർ ജില്ലയിലെ പയ്യന്നൂരിനടുത്തുള്ള ഒരു മന്ത്രതന്ത്ര ബ്രാഹ്മണകുടുംബമാണ്‌ കാളകാട്ട് ഇല്ലം. കാളകാട്ട് തന്ത്രിയുമായി ബന്ധപ്പെട്ട തെയ്യമാണ്‌ കുട്ടിച്ചാത്തൻ. ഈ തെയ്യത്തെ കാളകാട്ട് കുട്ടിച്ചാത്തൻ എന്നും വിളിക്കാറുണ്ട്.
അബി അഹമ്മദ് അലി
സമാധാന നൊബേൽ
2019 ലെ സമാധാനത്തിനുള്ള നൊബേൽ സമ്മാനം എറിത്രിയയുമായുള്ള അതിർത്തി തർക്കത്തിനും സംഘർഷത്തിനും പരിഹാരം കണ്ടെത്തിയതിന് അബി അഹമ്മദ് അലിക്ക് സമാധാനത്തിനുള്ള നൊബേൽ സമ്മാനം നൽകിയാണ് ലോകം ആദരിച്ചത്. കിഴക്കേ ആഫ്രിക്കൻ രാജ്യമായ എത്യോപ്യയുടെ വടക്ക് ഭാഗത്താണ് എരിട്രിയ സ്ഥിതിചെയ്യുന്നത്. പതിറ്റാണ്ടുകൾ നീണ്ട സമരത്തിനൊടുവിലാണ് എത്യോപ്യൻ ആധിപത്യത്തിൽ നിന്നും 1993 ലാണ് എരിട്രിയ സ്വാതന്ത്രം നേടിയത്. എറിത്രിയക്കാർ എത്യോപ്യയിൽ നിന്നും വിട്ടുപോകാൻ ആഗ്രഹിക്കുന്നുവോ എന്നറിയാൻ യുഎൻ മേൽനോട്ടത്തിൽ നടത്തിയ ഹിതപരിശോധനയെ തുടർന്നാണ് എരിട്രിയക്ക് സ്വാതന്ത്ര്യം ലഭിച്ചത്. അഞ്ചു വർഷങ്ങൾക്കുശേഷം എത്യോപ്യയും എരിട്രിയയും തമ്മിൽ അതിർത്തിയെച്ചൊല്ലി യുദ്ധം ആരംഭിച്ചു. 1998 മുതൽ 2000 വരെ നീണ്ടുനിന്ന യുദ്ധത്തിൽ 70,000 ത്തോളം ജീവനുകളാണ് പൊലിഞ്ഞത്. സമാധാന ചർച്ചകൾ പലവഴിക്ക് നടന്നുവെങ്കിലും ഇരു വിഭാഗങ്ങളും തമ്മിലുള്ള സംഘർഷം തുടർന്നു. വർഷങ്ങളായുള്ള ഈ ശത്രുത മാറ്റി വെച്ച് 2018 ജൂലൈയിലാണ് എത്യോപ്യയും എറിത്രിയയും സൗഹൃദം പുനസ്ഥാപിച്ചത്.
അധികാരത്തിലെത്തി ആറുമാസത്തിനുള്ളിൽ തന്നെ ചിരകാല ശത്രുരാജ്യമായ എറിത്രിയയുമായുള്ള സമാധാന ചർച്ചകളിലേർപ്പെടാൻ അദ്ദേഹത്തിനായി. ജയിലിൽ കഴിയുന്ന വിമതരെ വെറുതെ വിട്ടതും തീവ്രവാദികളെന്ന് മുദ്രകുത്തി നാടുകടത്തപ്പെട്ടവരെ തിരികെ വിളിച്ചതും അധികാര സ്ഥാനത്ത് അതുവരെ ഇരുന്നവർ ചെയ്ത തെറ്റുകൾക്കെല്ലാം മാപ്പ് പറഞ്ഞതും അബി അഹമ്മദിന്റെ നയതന്ത്രത്തെ ശ്രദ്ധേയമാക്കി. ഇതാണ് അദ്ദേഹത്തിന് സമാധാന നൊബേൽ ലഭിക്കാൻ ഇടയാക്കിയത്.
ഹോളി ഫാമിലി വിത് ക്രൈസ്റ്റ് ആസ് ഇമ്പെറേറ്റർ മുണ്ടി
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
ക്രിസ്റ്റൻ നിഗാർഡ്
ആദ്യകാല ജീവിതവും കരിയറും
നൈഗാർഡ് ഓസ്ലോയിൽ ജനിച്ച് 1956-ൽ ഓസ്ലോ സർവകലാശാലയിൽ നിന്ന് ഗണിതശാസ്ത്രത്തിൽ ബിരുദാനന്തര ബിരുദം നേടി. അബ്സ്ട്രാക്ട് പ്രോബബിലിറ്റി തിയറിയെക്കുറിച്ചുള്ള അദ്ദേഹത്തിന്റെ തീസിസ് "തിയറിറ്റിക്കൽ ആസ്പറ്റ്സ് ഓഫ് മോണ്ടോ കാർലോ മെത്തേഡ്സ്" എന്നായിരുന്നു.
ഒബ്ജക്റ്റ് ഓറിയന്റഡ് പ്രോഗ്രാമിങ്
ഒലെ-ജോഹൻ ഡാലിനൊപ്പം, സിമുല I (1961-1965), സിമുല 67 (1965) എന്നിവയുടെ ഭാഗമായി നോർവീജിയൻ കമ്പ്യൂട്ടിംഗ് സെന്ററിൽ (നോർസ്ക് റെഗ്നസെൻട്രൽ (NR)) 1960-കളിൽ ഒബ്ജക്റ്റ്-ഓറിയന്റഡ് പ്രോഗ്രാമിംഗിനായുള്ള (OOPS) പ്രാരംഭ ആശയങ്ങൾ അദ്ദേഹം വികസിപ്പിച്ചെടുത്തു. സിമുലേഷൻ പ്രോഗ്രാമിംഗ് ഭാഷ, ഇത് അൽഗോൾ 60 (ALGOL 60)യു‌ടെ ഒരു വിപുലീകൃത വേരിയന്റും സൂപ്പർസെറ്റും ആരംഭിച്ചു. ഒബ്ജക്റ്റ്-ഓറിയന്റഡ് പ്രോഗ്രാമിംഗിന്റെ പ്രധാന ആശയങ്ങൾ ഈ ഭാഷകളിൽ അവതരിപ്പിച്ചു: ഒബ്‌ജക്‌റ്റുകൾ, ക്ലാസുകൾ, ഇൻഹെറിറ്റൻസ്, വെർച്വൽ ക്വാണ്ടിറ്റീസ്, മൾട്ടി-ത്രെഡഡ് (ക്വാസി-പാരലൽ) പ്രോഗ്രാം എക്‌സിക്യൂഷൻ മുതലായവ. 2004-ൽ, അസോസിയേഷൻ ഇന്റർനാഷണൽ പവർ ലെസ് ടെക്നോളജീസ് ഒബ്‌ജെറ്റ്‌സ് (എഐടിഒ) ഒബ്‌ജക്റ്റ് ഓറിയന്റേഷനിലെ അവരുടെ പയനിയറിംഗ് പ്രവർത്തനങ്ങളെ ബഹുമാനിക്കുന്നതിനായി ഒലെ-ജോഹാൻ ഡാലിന്റെയും ക്രിസ്റ്റൻ നൈഗാഡിന്റെയും പേരിൽ ഒരു വാർഷിക സമ്മാനം സ്ഥാപിച്ചു. ഒബ്ജക്റ്റ് ഓറിയന്റേഷൻ മേഖലയിൽ കാര്യമായ സാങ്കേതിക സംഭാവനകൾ നൽകുന്ന രണ്ട് വ്യക്തികൾക്കാണ് ഈ ഡാൽ-നൈഗാർഡ് സമ്മാനം വർഷം തോറും നൽകുന്നത്. ഒബ്‌ജക്‌റ്റ് ഓറിയന്റഡ് പ്രോഗ്രാമിംഗിന്റെ ഇന്നത്തെ വീക്ഷണത്തിന് രൂപം നൽകിയ ഡാലിന്റെയും നൈഗാഡിന്റെയും പയനിയർ കൺസെപ്പറ്റ്വൽ ആന്റ്/ഓർ നടപ്പാക്കുന്നതിന്റെ സ്പിരിറ്റിലായിരിക്കണം സംഭാവനകൾ നൽകേണ്ടത്. ഇകൂപ്പ്(ECOOP) കോൺഫറൻസിൽ എല്ലാ വർഷവും സമ്മാനം നൽകുന്നു. ഒരു സീനിയർ, ജൂനിയർ പ്രൊഫഷണലുകൾക്ക് നൽകുന്ന രണ്ട് അവാർഡുകൾ അടങ്ങുന്നതാണ് സമ്മാനം.
ഇന്ത്യനൂർ ഗണപതി ക്ഷേത്രം
നാഗദൈവങ്ങൾ
വർഗ്ഗം:കേരളത്തിലെ ഗണപതിക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ വർഗ്ഗം:കേരളത്തിലെ മഹാവിഷ്ണുക്ഷേത്രങ്ങൾ വർഗ്ഗം:മലപ്പുറം ജില്ലയിലെ ക്ഷേത്രങ്ങൾ
അമ്മക്കിളിക്കൂട്
പ്ലോട്ട്
==താരനിര ==
ഹെമിസ് ദേശീയോദ്യാനം
കേന്ദ്രഭരണ പ്രെദേശമായ ലഡാക്ക് ൽ ആണ് ഹെമിസ് ദേശീയോദ്യാനം സ്ഥിതി ചെയ്യുന്നത്. 1981-ലാണ് ഇത് രൂപീകൃതമായത്. ഇന്ത്യയിലെ ഉയർന്ന ഭൂമേഖലയിൽ സ്ഥിതി ചെയ്യുന്ന ഏറ്റവും വലിയ വന്യജീവി സംരക്ഷണ കേന്ദ്രമാണിത്. മുഖ്യമായി ഹിമപ്പുലിയെ സംരക്ഷിക്കുന്ന മേഖലയാണ്
മുഅദ്ദിൻ
വർഗ്ഗം:ഇസ്ലാമികം വർഗ്ഗം:തൊഴിലുകൾ
ഇന്ദ്രാവതി ദേശീയോദ്യാനം
ഛത്തീസ്ഗഢ് സംസ്ഥാനത്തിലെ ബസ്തർ ജില്ലയിൽ സ്ഥിതി ചെയ്യുന്ന ദേശീയോദ്യാമനാണ് ഇന്ദ്രാവതി ദേശീയോദ്യാനം. ഇന്ദ്രാവതീ നദിയുടെ തീരത്താണ് ഇതിന്റെ സ്ഥാനം. 1981-ലാണ് ഈ ഉദ്യാനം രൂപീകൃതമായത്. 1982 മുതൽ പ്രൊജക്ട് ടൈഗറിന്റെ കീഴിലുള്ള കടുവാ സംരക്ഷണ കേന്ദ്രം കൂടിയാണിത്.
ജന്തുജാലങ്ങൾ
വിഭാഗം:ഛത്തീസ്‌ഗഢിലെ ദേശീയോദ്യാനങ്ങൾ
പമ്പാനദി
സാംസ്കാരികമായ അംശങ്ങൾ
200px|thumb|കല്ലിശ്ശേരി റയിൽ പാലം ഹിന്ദു മതവിശ്വാസികൾ  പമ്പാ നദിയെ പുണ്യനദിയായി കരുതുന്നു. കേരളത്തിന്റെ സാംസ്കാരിക ചൈതന്യം വിളിച്ചോതുന്ന ആറന്മുള വള്ളംകളി പമ്പാനദിയിലാണ് നടക്കുന്നത്. സ്വാമി അയ്യപ്പനെക്കുറിച്ചുള്ള ഐതിഹ്യ കഥകളിൽ പമ്പാനദിക്ക് പ്രമുഖ സ്ഥാനമുണ്ട്. ശബരിമല തീർത്ഥാടനയാത്രയിൽ പമ്പാ സ്നാനം പ്രാധാന്യമുള്ള ഒരു ചടങ്ങായി അയ്യപ്പ ഭക്തർ അനുഷ്‌ഠിക്കുന്നു. മധ്യതിരുവിതാംകൂറിലെ തനത് കലാരൂപമായ പടയണി പമ്പാനദീതട സംസ്കാരത്തിന്റ തെളിവാണ്. കേരളത്തിലെ വ്യത്യസ്ത സാമൂഹികവും മതപരവുമായ വിഷയങ്ങളിൽ പമ്പാനദിക്ക് അതിന്റേതായ സാന്നിദ്ധ്യമുണ്ട്. ഏഷ്യയിലെ ഏറ്റവും വലിയ ക്രിസ്തീയ കൂട്ടായ്മയായ 1896-ൽ ആരംഭിച്ച മാരാമൺ കൺവൻഷൻ, ചെറുകോൽപുഴ ഹിന്ദുമത കൺ‌വൻഷൻ, റാന്നി ഹിന്ദുമത കൺ‌വൻഷൻ എന്നിവ പമ്പാനദിയിലെ മണൽ‌പ്പുറത്താണ് നടത്തുന്നത്. .
പമ്പാനദി നേരിടുന്ന വെല്ലുവിളികൾ
വേമ്പനാട്ടുകായലിന്റെ ജലസ്രോതസ്സ് പമ്പ മാത്രമാണ്. പമ്പയുടെ നീരൊഴുക്കിന്റെ കുറവ് വേമ്പനാടുകായലിന്റെ നാശത്തിനിടയാക്കും. അടുത്ത അമ്പതു കൊല്ലത്തിനിടയിൽ വേമ്പനാട്റ്റുകായൽ ഇല്ലാതായിത്തീരുമെന്നു ശാസ്തർജ്ഞർ കണ്ടെത്തിയിട്ടുണ്ട്. 1834ൽ വേമ്പനാട്ടുകായലിന്റെ വിസ്തൃതി 363.29 ചതുരശ്ര കി. മീറ്റർ ആയിരുന്നു. 1917ൽ അത് 290.85 ചതുരശ്ര കി. മീറ്റർ ആയി കുറഞ്ഞു. 1970ൽ 227.23 ചതുരശ്ര കി. മീറ്റർ; 1990ൽ ഇത് 213.28 ചതുരശ്ര കി. മീറ്റർ മാത്രമായിയെന്ന് കോഴിക്കോട് ആസ്ഥാനമായ സെൻട്രൽ വാട്ടർ റിസോഴ്സ് ഡവലപ്മെന്റ് ആന്റ് മാനേജ്മെന്റിന്റെ പഠനം വ്യകതമാക്കി. 1¼ നൂറ്റാണ്ടിനിടയ്ക്ക് 150 കി. മീറ്റർ കായൽ നഷ്ടമായി. കായലിന്റെ ആഴവും ഇതുപോലെ നഷ്ടമായി. അമ്പതുവർഷമ്മുമ്പു വരെ 6.7 മീറ്റർ ശരാശരി ആഴമുണ്ടായിരുന്ന കായലിന് 2000ത്തിൽ നടത്തിഅയ് അപ്ഠനത്തിൽ 4.4 മീറ്റർ മാത്രമായിരുന്നു ശരാശരി ആഴം. 2010ൽ ഇത് 3.5 മീറ്ററിനും 2.5 മീറ്ററിനും ഇടയിൽ മാത്രമായി ചുരുങ്ങി. കായലിന്റെ ജലസംഭരണശേഷി 2.449 ഘന കിലോമീറ്ററിൽനിന്നും 0.60 ഘന കിലോമീറ്ററായി കുറഞ്ഞു.
പമ്പാനദിയിലെ പാലങ്ങൾ
പമ്പാനദിക്കു കുറുകെ ചെറുതും വലുതുമായ പത്തിലധികം പാലങ്ങളുണ്ട്. ഇവയിൽ മിക്കതും മണൽവാരൽ മൂലം തകർച്ചാഭീഷണിയിലാണ്. ഇവയിൽ റാന്നി പാലം 1997 ജൂലൈ 29നു തകർന്നുവീണു. പ്രകൃതിക്ഷോഭം കൂടാതെ തകർന്നുവീണ ലോകത്തിലെതന്നെ ഏക കോൺക്രീറ്റ് നിർമ്മിതി പാലമാണിത്. ഇതിന്റെ തകർച്ചയ്ക്കു കാരണം മണൽ വാരലും തോട്ടയിടീലുമാണെന്ന് പൊതുമരാമത്ത് പറയുന്നു. ചെറുകോൽപ്പുഴ പാലം, കോഴഞ്ചേരി പാലം, ആറാട്ടുപുഴ പാലം, കുമ്പഴ പാലം, കറുത്തവടശ്ശേരിക്കടവ് പാലം, ഇടനാട് പാലം, കല്ലിശ്ശേരി പാലം പേരൂർച്ചാൽ പാലം തുടങ്ങിയവ ഇങ്ങനെ അപകടഭീഷണി നേരിടുന്ന പാലങ്ങളാണ്. ഇവ കൂടാതെ ആങ്ങമൂഴി പാലം, സീതത്തോട് പാലം, വടശ്ശേരിക്കര പാലം, കണമല പാലം,പന്നായി പാലം, മിത്രമഠം പാലം, ഉപദേശിക്കടവ് പാലം, വീയപുരം പാലം ,തകഴി പാലം.
ജോൺ ഡൺ
ഉയർന്ന വിദ്യാഭ്യാസവും കവിതാവാസനയും ഉണ്ടായിരുന്നിട്ടും സമ്പന്നരായ സുഹൃത്തുക്കളുടെ ഔദാര്യത്തെ ആശ്രയിച്ചല്ലാതെ കഴിയാൻ നിവൃത്തിയില്ലാത്തത്ര ദാരിദ്ര്യത്തിലായിരുന്നു അദ്ദേഹത്തിൻറെ ജീവിതം ഏറിയഭാഗവും. 1615-ൽ ആംഗ്ലിക്കൻ പുരോഹിതനായി അഭിഷിക്തനായ ഡൺ, 1621-ൽ ലണ്ടണിലെ വിശുദ്ധ പൗലോസിന്റെ ഭദ്രാസനത്തിലെ ഡീൻ ആയി നിയമിക്കപ്പെട്ടു. ചില പണ്ഡിതന്മാരുടെ അഭിപ്രായത്തിൽ ഡണ്ണിന്റെ സാഹിത്യസൃഷ്ടികൾ ഈ ജീവിതഘട്ടങ്ങളെ പ്രതിഫലിപ്പിക്കുന്നു. ഈ വാദമനുസരിച്ച്, ഡൺ പ്രേമഗീതങ്ങളും ആക്ഷേപഹാസ്യകൃതകളും യൗവനത്തിലും മതപ്രഭാഷണങ്ങൾ പിൽക്കാലത്തുമാണ് എഴുതിയത്. ഹെലൻ ഗാർഡ്നർ തുടങ്ങിയ പണ്ഡിതന്മാർ ഈ കാലഗണനാരീതിയുടെ വിശ്വസനീയത ചോദ്യം ചെയ്യുന്നു. ഡണ്ണിന്റെ മിക്കവാറും കവിതകൾ മരണാനന്തരമാണ് പ്രസിദ്ധീകരിക്കപ്പെട്ടതെന്ന് അവർ ചൂണ്ടിക്കാട്ടുന്നു. ജീവിതകാലത്തുതന്നെ 1612-ലും 1623-ലുമായി പ്രസിദ്ധീകരിക്കപ്പെട്ട വാർഷികങ്ങൾ(Anniversaries) പ്രത്യേകാവസരങ്ങളിലെ പ്രാർത്ഥനകൾ എന്നിവയുടെ രചനാകാലം അറിവുണ്ട്. ഡണ്ണിന്റെ പ്രഭാഷണങ്ങൾ എഴുതപ്പെട്ടതെന്നെന്നും, ആണ്ടും തിയതിയും ഉൾപ്പെടെ, ഏറെക്കുറെ ഉറപ്പായി നിർണ്ണയിക്കപ്പെട്ടിട്ടുണ്ട്.
2012 ഇന്ത്യൻ പ്രീമിയർ ലീഗ്
കൂടുതൽ വിക്കറ്റ്
The leading wicket taker of the league phase wears a purple cap while fielding.
ജോൺ ഡൺ
മരണം
മരണമേ നീ അഹങ്കരിക്കേണ്ട; ശക്തൻ, ഭയാനകൻ, എന്നൊക്കെ പലരും നിന്നെ വിളിച്ചിരിക്കാം എങ്കിലും നീ അതൊന്നുമല്ല.
വിലയിരുത്തൽ
ക്ലാസിക്കൽ ശൈലിയിൽ നിന്ന് കൂടുതൽ വ്യക്തിനിഷ്ടമായ ശൈലിയിലേക്കുള്ള ഇംഗ്ലീഷ് കവിതയുടെ മാറ്റത്തെ ഡണിന്റെ കവിത എടുത്തുകാട്ടി. സംസാരഭാഷയോട് സാമ്യമുള്ള തിരിഞ്ഞുമറിഞ്ഞ വൃത്തരീതിയാണ് അദ്ദേഹം സ്വീകരിച്ചത്. "താളം തെറ്റിച്ചെഴുതിയതിന് ഡണിനെ തൂക്കിലിടേണ്ടതായിരുന്നു" എന്നാണ് ക്ലാസിക്കൽ ശൈലിയുടെ ഉപാസകനായിരുന്ന ബെൻ ജോൺസൺ പറഞ്ഞത്.
പുറത്തേക്കുള്ള കണ്ണികൾ
വർഗ്ഗം:ഇംഗ്ലീഷ് കവികൾ
യുകിഹിരോ മാറ്റ്സുമോട്ടോ
2011 ലെ കണക്കനുസരിച്ച്, സാൻ ഫ്രാൻസിസ്കോയിലെ ഒരു ഓൺലൈൻ ക്ലൗഡ് പ്ലാറ്റ്‌ഫോം-എ-സർവീസായ ഹെറോക്കിലെ റൂബിയുടെ ചീഫ് ആർക്കിടെക്റ്റാണ് മാറ്റ്സുമോട്ടോ. രാകുതൻ ഇൻ‌കോർപ്പറേറ്റിലെ ഗവേഷണ വികസന സംഘടനയായ രാകുതൻ ഇൻസ്റ്റിറ്റ്യൂട്ട് ഓഫ് ടെക്‌നോളജിയുടെ ഒരു ഫെലോ ആണ് അദ്ദേഹം. 2014 ജൂണിൽ ആരംഭിക്കുന്ന വാസിലി ഇൻ‌കോർപ്പറേഷന്റെ സാങ്കേതിക ഉപദേഷ്ടാവായി അദ്ദേഹം നിയമിതനായി.
ട്രെഷർ ഡാറ്റ
ട്രെഷർ ഡാറ്റയുടെ നിക്ഷേപകനായി മാറ്റ്സുമോട്ടോയെ ലിസ്റ്റിലുൾപ്പെടുത്തിയിട്ടുണ്ട്; കമ്പനിയുടെ പല പ്രോഗ്രാമുകളായ ഫ്ലൂയന്റ് റൂബിയെ അവരുടെ പ്രാഥമിക ഭാഷയായി ഉപയോഗിക്കുന്നു.
വാത്തിക്കുടി ഗ്രാമപഞ്ചായത്ത്
വികസന ചരിത്രം
വാത്തിക്കുടി പഞ്ചായത്തിലെ ആദ്യത്തെ വിദ്യാലയമായ തോപ്രാൻകുടി ട്രൈബൽ എൽ.പി സ്കൂൾ, വാത്തിക്കുടി ടൈബ്രൽ എൽ.പി സ്കൂൾ മുതലായവ സ്ഥാപിച്ചത് 1958 ൽ ആണ്. ഹൈലാന്റ് കർഷക യൂണിയൻ, മലയോര കർഷക യൂണിയൻ തുടങ്ങിയ സംഘടനകൾ കുടിയിറക്കിനും, കർഷക വിരുദ്ധ പ്രവർത്തനങ്ങൾക്കുമെതിരെ സംഘടിത പ്രവർത്തനം നടത്തുകയുണ്ടായി. കാട് വെട്ടിത്തെളിച്ച് നെൽകൃഷിയാണ് ആദ്യമായി നടത്തിയത്. മരച്ചീനിയും കൃഷി ചെയ്തിരുന്നു. വടക്ക് ഭാഗങ്ങളിൽ നിന്നും വന്നവർ പുൽകൃഷിയാണ് നടത്തിയത്. ചികിത്സാസൌകര്യങ്ങൾ പരിമിതമായിരുന്നതിനാലും വഴികൾ ദുർഘടമായതുകൊണ്ടും രോഗികളെ അടിമാലിയിലേക്കും കട്ടപ്പനയിലേക്കും ചാക്കുകട്ടിലുകളിലും മറ്റും ചുമന്നുകൊണ്ടുപോകേണ്ടി വന്നു. പഞ്ചായത്തിൽ ആദ്യമായി സ്ഥാപിക്കപ്പെട്ട ക്രിസ്തീയ ദേവാലയം കിളിയാർകണ്ടം ഹോളിഫാമിലി പള്ളിയാണ്. ഏറ്റവും അടുത്ത പോലീസ് സ്റ്റേഷൻ ദേവികുളം ആയിരുന്നു. മലയോരഗ്രാമമായ  വാത്തിക്കുടി ഗ്രാമപഞ്ചായത്തിലെ ആദ്യവിദ്യാഭ്യാസ സ്ഥാപനമായ തോപ്രാൻകുടി ട്രൈബൽ എൽ.പി.സ്കൂൾ 1954 ൽ സ്ഥാപിതമായി. 1980 ന് മുൻപ് ഈ പഞ്ചായത്തിലെ കുട്ടികൾക്ക് ഹൈസ്കൂൾ  വിദ്യാഭ്യാസത്തിനുവേണ്ടി അനേക കിലോമീറ്റർ  യാത്ര ചെയ്ത് പാറത്തോട് ഹൈസ്ക്കൂളിൽ പോകേണ്ടി വന്നു. വിദ്യാഭ്യാസ മേഖലയിൽ ക്രിസ്ത്യൻ മാനേജ്മെന്റിന്റെ സംഭാവനകൾ ശ്രദ്ധേയമാണ്. ആദ്യകാലത്തെ ഈ പഞ്ചായത്തിലെ ഏക അംഗീകൃത ഉന്നത വിദ്യാഭ്യാസ സ്ഥാപനം മുരിക്കാശ്ശേരി പാവനാത്മ കോളേജാണ്. 1971 വരെ പഞ്ചായത്തിലെ ജനങ്ങൾ ചികിത്സാരംഗത്ത് പ്രധാനമായും പാരമ്പര്യ വൈദ്യ കുടുംബങ്ങളെയാണ് ആശ്രയിച്ചിരുന്നത്. ആധുനിക ചികിത്സാ കേന്ദ്രങ്ങളൊന്നും പഞ്ചായത്തിൽ ഉണ്ടായിരുന്നില്ല. 1972-ൽ സ്ഥാപിതമായ പ്രാഥമിക ആരോഗ്യ കേന്ദ്രമാണ് പഞ്ചായത്തിലെ പ്രഥമ ആധുനിക ചികിത്സാസ്ഥാപനം. പൊതുജനാരോഗ്യരംഗത്ത് വാത്തിക്കുടി പ്രൈമറി ഹെൽത്ത് സെന്ററും, വാത്തിക്കുടി ഗവ.ആയുർവേദ ഡിസ്പെൻസറിയും ആണ് സേവനം അനുഷ്ഠിക്കുന്ന രണ്ടു പൊതുസ്ഥാപനങ്ങൾ. കുടിയേറിപാർത്ത കർഷകരുടെയും കർഷകതൊഴിലാളികളുടെയും സഹകരണമനോഭാവത്തിന്റെയും കഠിനാദ്ധ്വാനത്തിന്റെയും ഫലമാണ് വാത്തിക്കുടി ഗ്രാമപഞ്ചായത്തിലെ ഗതാഗതരംഗത്ത് ഉണ്ടായിട്ടുള്ള പുരോഗതിക്ക് അടിസ്ഥാനം. ഈ പഞ്ചായത്തിലെ തോപ്രാൻകുടി, വാത്തിക്കുടി, മൂങ്ങാപ്പാറ, ചിന്നാർ, നേർച്ചപ്പാറ എന്നിവിടങ്ങളിൽ കൂത്ത് നടത്തപ്പെടുന്നു. വിവിധ മതാചാര ചടങ്ങുകൾക്ക് അനുബന്ധമെന്നാണം വിൽപ്പാട്ട്, അമ്മൻകുടം, തിരുവാതിര, കടുവാകളി തുടങ്ങി അനുഷ്ഠാന കലാരൂപങ്ങളും ഉണ്ട്.
എസ്. ശർമ്മ
രാഷ്ട്രീയ ചരിത്രം
1972-ൽ എസ്.എഫ്.ഐ-യിലൂടെ രാഷ്ടീയത്തിൽ എത്തി. ഡി.വൈ.എഫ്‌.ഐ-യിലും അതിന്റെ പൂർവ്വരൂപമായിരുന്ന കെ.എസ്‌.വൈ.എഫ്-ലും നേതൃനിരയിൽ പ്രവർത്തിച്ചിട്ടുണ്ട്‌. 1973-ൽ സി.പി.എം. അംഗത്വം നേടിയ ശർമ്മ, സംസ്ഥാന സെക്രട്ടറിയേറ്റ്‌ അംഗം വരെ ആയി. ഇപ്പോൾ സി.പി.ഐ.എം സംസ്ഥാന സമിതി അംഗമാണ്. നിയമസഭയിൽ നാലാമൂഴമാണ്‌. 1996-ലെ നായനാർ മന്ത്രിസഭയിൽ അംഗമായിരുന്ന പിണറായി വിജയൻ സിപിഐഎം സംസ്ഥാന സെക്രട്ടറിയായി തെരെഞ്ഞെടുക്കപ്പെട്ടതിനെത്തുടർന്ന് വൈദ്യുതി സഹകരണ വകുപ്പ് മന്ത്രിയായി ചുമതലയേറ്റു. 1987,1991, 1996, 2006 (നോർത്ത് പറവൂർ വടക്കേക്കര), 2011, 2016 (വൈപ്പിൻ) എന്നീ മണ്ഡലങ്ങളിൽ നിന്നും സിപിഐ എം സ്ഥാനാർഥിയായി വിജയിച്ച് കേരള നിയമസഭയിലെത്തി.
ഓംഗി സമൂഹം
സാമൂഹികവ്യവസ്ഥ
കമ്പുകളും ഇലകൾഊം കൊണ്ടൂണ്ടാക്കിയ ഒരു വലിയ കുടിൽ ഇവരുടെ ഓരോ ഗ്രാമത്തിലുമുണ്ടാകും. ഈകുടിലിലാണ് ഒരു കൂട്ടത്തിലെ എല്ലാവരും ഒരുമിച്ച് പാർക്കുന്നത്. കുടിലിന്റെ ചില ഭാഗങ്ങൾ ഓരോ കുടുംബങ്ങൾക്കുമായി വിഭജിച്ചിട്ടുണ്ടാകും. ഇതിനു പുറമേ നായാട്ടിനിറങ്ങുമ്പോൾ ഓങ്കേകൾ മരക്കൊമ്പുകൾക്കു മുകളിൽ ഏറുമാടങ്ങൾ കെട്ടാറുണ്ട്.
അലാവ, നോർത്തേൺ ടെറിട്ടറി
പുറത്തേക്കുള്ള കണ്ണികൾ
വർഗ്ഗം:ഡാർവിന്റെ (നോർത്തേൺ ടെറിട്ടറി) പ്രാന്തപ്രദേശങ്ങൾ
മഹാലക്ഷ്മി ക്ഷേത്രം, മുംബൈ
പുറത്തേക്കുള്ള കണ്ണികൾ
വർഗ്ഗം:മുംബൈ വർഗ്ഗം:മുംബൈയിലെ ക്ഷേത്രങ്ങൾ വർഗ്ഗം:ഇന്ത്യയിലെ ദേവീക്ഷേത്രങ്ങൾ
ബാബു ദിവാകരൻ
അവലംബം
വർഗ്ഗം:1952-ൽ ജനിച്ചവർ
കിരാതമൂർത്തി
പ്രസിദ്ധ വേട്ടക്കൊരുമകൻ ക്ഷേത്രങ്ങൾ
ഈ മൂന്ന് ക്ഷേത്രങ്ങളെ വേട്ടക്കാരന്റെ ആരൂഢമായി കരുതുന്നു. നമ്പുമലയിലാണ് ഉത്ഭവം എന്നു ഒരു സങ്കല്പം ഉണ്ട്. അതുകൊണ്ട് നമ്പുമലകോട്ടയിൽ ഉഷ:പ്പൂജ പ്രധാനം. ബാലുശ്ശേരി കോട്ടയിൽ ഉച്ചപ്പൂജക്കാണ് പ്രാധാന്യം. തൃക്കലങ്കോട് അത്താഴപ്പൂജയാണ്. കളമ്പാട്ടിൽ പറയുന്ന "മാടത്തിന്മേൽ എഴുന്നള്ളി " ആ മാടം തൃക്കലങ്കോട് ക്ഷേത്രത്തിലാണ്
ദൂരദർശിനി
ചരിത്രം
തത്വചിന്തകനും,ഗണിതശാസ്ത്രജ്ഞനും,വാനനിരീക്ഷകനുമായ ഗലീലിയൊ ഗലീലി എന്ന ഇറ്റാലിയൻ ശാസ്ത്രജ്ഞൻ ടെലിസ്ക്കോപ്പ് പ്രചാരത്തിൽ വരുത്തുന്നതിന് മുഖ്യപങ്ക് വഹിച്ചയാളാണ് അദ്ദേഹം ഒരു ടെലിസ്ക്കോപ്പ് വാങ്ങിക്കുകയും അത് മെച്ചപ്പെടുത്തുകയും ആകാശഗോളങ്ങളിലേക്ക് തിരിച്ചു വെക്കുകയും ചെയ്തു.മാത്രമല്ല സാധാരണക്കാർക്ക് അതിലൂടെ നോക്കാനും സാധിച്ചു.അത്ഭുതകരമായിരുന്നു ആ പ്രവൃത്തിയുടെ ഫലം.വ്യാഴത്തിന്റെ ഉപഗ്രഹങ്ങളെ ടെലിസ്ക്കോപ്പിലൂടെ കണ്ടെത്തിയതും  ഇറ്റലിയിൽ നവോത്ഥാനം ആരംഭിക്കാനും നൂറ്റാണ്ടുകളായി നില നിന്നിരുന്ന ഭൂകേന്ദീകൃത പ്രപഞ്ചസിദ്ധാന്തം തള്ളിക്കളയാനും,കത്തോലിക്കസഭ പ്രചരിപ്പിച്ചിരുന്ന ടോളമിയുടെ സ്വർഗ്ഗസിദ്ധാന്തങ്ങൾ തള്ളികളയാനും  ടെലിസ്ക്കോപ്പ് കാരണമായി.ദൈവത്തിന് എറ്റവും പ്രിയപ്പെട്ട സ്ഥലം ഭൂമിയാണ് എന്ന് പ്രചരണത്തിനും അന്ത്യമായി. ഇതോടൊപ്പം തന്നെ ടെലിസ്കോപ്പിനുള്ള രണ്ട് ന്യൂനതകൾ പരിഹരിക്കാനുള്ള പഠനവും നടക്കുന്നുണ്ടായിരുന്നു.അങ്ങനെയാണ് പരാബോള ആകൃതിയുള്ള കണ്ണാടി ഉപയോഗിച്ചുള്ള ടെലിസ്കോപ്പിന്റെ ആവിർഭാവമുണ്ടായത്.ഇത്തരം ടെലിസ്കോപ്പുകൾക്ക് ലെൻസ് ഉപയോഗിച്ചു ഉണ്ടാക്കുന്ന ടെലിസ്കോപ്പുകൾക്കുള്ള ഗോളീയ വിപഥനം, വർണ വിപഥനം എന്നിവയുണ്ടാകില്ല.1661 ൽ സർ ഐസക്ക് ന്യൂട്ടനാണ് ഇത്തരം ടെലിസ്കോപ്പുകൾ രൂപകല്പന ചെയ്തത് .അതിനാൽ ഇത്തരം ടെലിസ്കോപ്പുകളെ ന്യൂട്ടോണിയൻ ടെലിസ്കോപ്പുകൾ എന്ന് വിളിക്കുന്നു.
വടക്കൻ സത്രപർ
മഥുര സിംഹസ്തംഭം
ലഘുചിത്രം| ബുദ്ധമതത്തിനായി സമർപ്പിച്ചിരിക്കുന്ന ഒരു പ്രധാന ഇന്തോ-സിഥിയൻ സ്മാരകമാണ് മഥുര സിംഹസ്തംഭം, [[ബ്രിട്ടീഷ് മ്യൂസിയം . ]] മഥുര സിംഹസ്തംഭം, സാൻഡ്സ്റ്റോണിൽ എ.ഡി. ഒന്നാം നൂറ്റാണ്ടിൽ ഉണ്ടാക്കിയിട്ടുള്ളതാണ്. മഥുരയിലെ ഇന്തോ-സിത്തിയൻ ഭരണാധികാരിയായ രാജുവുലയുടെ രാജ്ഞിയായ നാദസി കാസയുടെ, ബുദ്ധന്റെ തിരുശേഷിപ്പുള്ള ഒരു സ്തൂപത്തിന്റെ സമ്മാനത്തെക്കുറിച്ച് അതിൽ ഖരോഷ്ടിയിൽ കൊത്തിവച്ചിരിക്കുന്നു. സ്തംഭത്തിൽ വടക്കൻ സത്രപരായ ഇന്തോ-ശകരുടെ വംശാവലി രേഖപ്പെടുത്തിയിരിക്കുന്നു. സ്തംഭത്തിൽ രാജുവുലയുടെ മകനും പിൻഗാമിയുമായ സോദാസയെക്കുറിച്ചും രേഖപ്പെടുത്തിയിരിക്കുന്നു.
ദൂരദർശിനി
ഒപ്റ്റിക്കൽ ടെലസ്കോപ്പ്
ടെലിസ്കോപ്പുകൾ രണ്ട് തരമുണ്ട്
ഗ്രീസ്
ഗ്രീസ്‌ — തെക്കൻ യൂറോപ്പിലെ ഒരു രാജ്യം. പാശ്ചാത്യ സംസ്കാരത്തിന്റെ ഉറവിടവും, ജനാധിപത്യത്തിന്റെ ഈറ്റില്ലവും എന്നു വിശേഷിപ്പിക്കപ്പെടുന്ന രാജ്യം. 1981 മുതൽ യൂറോപ്യൻ യൂണിയൻ അംഗവുമാണ്. യൂറോപ്പിന്റെ തെക്കുകിഴക്കുഭാഗത്തായാണ് ഗ്രീസ് സ്ഥിതി ചെയ്യുന്നത്.
വടക്കൻ സത്രപർ
സംസ്കൃത ലിഖിതങ്ങൾ
പടിഞ്ഞാറൻ സത്രപന്മാർക്കു കീഴിലുള്ള പശ്ചിമേന്ത്യയിൽ സംസ്‌കൃതലിഖിതങ്ങളുടെ വികാസവും വടക്കൻ സത്രപന്മാരുടെ സ്വാധീനത്തിന്റെ ഫലമാണെന്ന് കരുതപ്പെടുന്നു.
ത്രില്ലർ (ഗാനം)
നിർമ്മാണം
"ത്രില്ലർ" ഒരു ഡിസ്കോ-ഫൺക് ശൈലിയിൽപ്പെട്ട ഒരു ഗാനമാണ്. റോഡ് ടെമ്പർട്ടൺ എഴുതിയ ക്വിൻസി ജോൺസ് സംഗീത സംവിധാന ചെയ്ത ഈ ഗാനം ജാക്സന്റെ ഹിറ്റ് ഗാനമായ ദിസ് പ്ളേസ് ഹോട്ടൽ എന്നതിൽ നിന്ന് പ്രചോദനം കൊണ്ട് നിർമ്മിച്ചതാണ് .ആദ്യം  "സ്റ്റാർലൈറ്റ്" എന്ന് പേരിട്ടിരുന്ന ഈ ഗാനത്തിന് കുട്ടികൾയും കൂടെ സ്വാധീക്കുന്ന എന്തെങ്കിലും ആകണം എന്ന ജാക്സന്റെ ആഗ്രഹമാണ്  'ത്രില്ലർ' എന്ന തലക്കെട്ടിലേക്ക് എത്തിയത്.
ദ്യുലോകം
മറ്റൊരു സാഹചര്യത്തിൽ,ദേവി-ഭഗവത പുരാണ മനുസരിച്ച് ദ്യുലൊക അസ്തിത്വ സാരം ആണ് (സംസാരം ) എവിടെ ഒരാളൂടെ കർമ്മ അനുസരിച്ച് മരിക്കും മുമ്പ്ഒരു ജീവിതം പുറത്തു ജീവിക്കാൻഅവർ മനസ്സുകൾ ദേവന്മാരും ദേവിമാരുമായി പുനർജനിക്കുന്നു. .
പരാമർശങ്ങൾ
വർഗ്ഗം:ലോകം
അബൂബക്കർ സിദ്ദീഖ്‌
ഇസ്‌ലാം സ്വീകരണം
"എന്നാൽ, ആർ (ദൈവമാർഗ്ഗത്തിൽ) ധനം നൽകുകയും (ദൈവധിക്കാരത്തെ) സൂക്ഷിക്കുകയും നന്മയെ സത്യമായി അംഗീകരിക്കുകയും ചെയ്തുവോ അവന്‌ നാം സുഗമമായതിലേക്ക് വഴിയൊരുക്കിക്കൊടുക്കുന്നു."(ഖുർ‌ആൻ-92,5-7)
മക്കയിലെ അവസാന വർഷങ്ങൾ
ക്രിസ്താബ്ദം 617 ൽ ബനൂ ഹാഷിം കുടുംബത്തിനെതിരെ ഖുറൈശികൾ ബഹിഷ്കരണം പ്രഖ്യാപിച്ചു. പ്രവാചകൻ മുഹമ്മദും ബനൂ ഹാഷിമിൽപ്പെടുന്ന അദ്ദേഹത്തിന്റെ അനുയായികളും മക്കയിൽ നിന്ന് ബഹിഷ്‌കൃതരായി. ബനൂ ഹാഷിം വിഭാഗവുമായുള്ള എല്ലാ സാമൂഹിക ബന്ധങ്ങളും വിഛ്ചേദിക്കപ്പെടുകയും അവർ ജയിലിലടക്കപ്പെട്ടവരെ പോലെ ആവുകയും ചെയ്തു. അതിനു മുമ്പ് തന്നെ ധാരാളം മുസ്‌ലിംകൾ അബീസീനിയയിലേക്ക് (ഇന്നത്തെ എത്യോപ്യ) പലായനം ചെയ്തു. അസ്വസ്ഥനായ അബൂബക്കർ യെമനിലേക്കും അവിടെനിന്ന് അബീസിനിയയിലേക്കും പോയി. മക്കക്ക് പുറത്തുള്ള ഇബ്‌നുദ്ദുഗ്‌‌ന എന്ന തന്റെ സുഹൃത്തിനെ അബൂബക്കർ കണ്ടു. ഖുറൈശികൾക്കെതിരെ, ഇബ്‌നുദുഗ്‌‌നയുടെ സഹായം തേടിയ അബൂബക്കർ മക്കയിലേക്ക് തിരിച്ചു വന്നു. പക്ഷേ ഖുറൈശികളുടെ സമ്മർദ്ദം കാരണം ഇബ്‌നുദുഗ്‌‌ന അബൂബക്കറിന്‌ നൽകിവന്ന സം‌രക്ഷണം പിൻ‌വലിക്കാൻ നിർബന്ധിതനായി. ഒരിക്കൽ കൂടി ഖുറൈശികൾക്ക് അബൂബക്കറിനെ മർദ്ദിക്കാനും പീഡിപ്പിക്കാനും സ്വാതന്ത്ര്യം ലഭിച്ചു. 620 ൽ പ്രവാചകന്റെ ഇസ്രാഅ്‌ മിഅ്‌റാജ് (രാപ്രയാണം) സംഭവത്തെ ആദ്യമായി വിശ്വസിക്കുന്ന വ്യക്തി അബൂബക്കറായിരുന്നു. സത്യസന്ധൻ, നേരായവൻ എന്നീ അർത്ഥങ്ങൾ വരുന്ന "സിദ്ദീഖ്" എന്ന നാമം പ്രവാചകന്റെ രാപ്രയാണത്തിൽ യാതൊരു സംശയവും പ്രകടിപ്പിക്കാതെ വിശ്വസിച്ചത് കൊണ്ട് നൽകപ്പെട്ടതാണെന്ന് പണ്ഡിതന്മാർ അഭിപ്രായപ്പെടുന്നു. റോമൻ-പേർഷ്യൻ യുദ്ധകാലഘട്ടത്തിൽ മക്കയിലെ ഖുറൈശികൾ അഗ്നിയാരാധകരായ പേർഷ്യക്കാരോടായിരുന്നു അനുഭാവം പ്രകടിപ്പിച്ചത്. എന്നാൽ മുസ്‌ലിംകൾ തങ്ങളുടെ അനുഭാവം കാട്ടിയത് അബ്രഹാമിക് ദൈവത്തിൽ വിശ്വസിക്കുന്ന വേദക്കാരായ (ക്രിസ്ത്യാനികൾ) ബൈസന്റൈൻ പക്ഷത്തോടായിരുന്നു. അവസാനം പേർഷ്യക്കാർ ബൈസന്റൈനെതിരെ വിജയം വരിച്ചു. അതിനു ശേഷം ഖുർ‌ആനിലെ "അൽ-റൂം" എന്ന അദ്ധ്യായത്തിന്റെ ഭാഗമായി ഇറങ്ങിയ വചനങ്ങളിലൂടെ ബൈസന്റൈന്റെ (റോമക്കാരുടെ) വിജയം പ്രവചിക്കുകയുണ്ടായി. റോമക്കാർ തങ്ങളുടെ നഷ്ടം വീണ്ടെടുക്കുമെന്നും ഏതാനും വർഷങ്ങൾക്കുള്ളിൽ പേർഷ്യക്കാർ പരാജയം ഏറ്റുവാങ്ങുമെന്നുമായിരുന്നു ഖു‌ർ‌ആന്റെ ആ പ്രവചനം. ഈ വിഷയത്തിൽ ഉബയ്യു ഇബ്‌നു ഖൽഫുമായി അബൂബക്കർ പന്തയം വെക്കുകയും പന്തയം നഷ്ടപ്പെടുന്ന ആൾ നൂറു ഒട്ടകം നൽകണമെന്ന് തീരുമാനിക്കപ്പെടുകയും ചെയ്തു (പന്തയത്തിനു ഇസ്‌ലാമിൽ നിരോധനം വരുന്നതിനു മുമ്പാണ്‌ ഈ സംഭവം). 627 ൽ പേർഷ്യക്കതിരെ റോമിന്റെ (ബൈസന്റൈൻ) നിർണ്ണായകമായ വിജയത്തോടെ അബൂബക്കർ പന്തയജേതാവായി പ്രഖ്യാപിക്കപ്പെട്ടു. ഉബയ്യ് ഇബ്‌നു ഖൽഫ് അപ്പോൾ ജീവിച്ചിരുന്നില്ലങ്കിലും അദ്ദേഹത്തിന്റെ അനന്തരവകാശികൾ കരാർ മാനിച്ചുകൊണ്ട് അബൂബക്കറിന്‌ 100 ഒട്ടകങ്ങളെ നൽകി. അബൂബക്കർ ഈ 100 ഒട്ടകങ്ങളും ദാനം ചെയ്യുകയാണുണ്ടായത്.
മദീനയിലേക്കുള്ള പലായനം
622 ൽ മദീനയിലെ മുസ്‌ലിംകൾ ക്ഷണിച്ച മദീനയിലേക്ക് പലായനം ചെയ്യാൻ മുഹമ്മദ് നബി കൽ‌പിച്ചു. പലായനം നടന്നത് വിവിധ സംഘങ്ങളായാണ്‌. അലി ആയിരുന്നു മക്കയിൽ ഒടുവിലായി ഉണ്ടായിരുന്നത്. അദ്ദേഹത്തിനു അവിടെ ചില ഉത്തരവാദിത്തങ്ങൾ ഉണ്ടായിരുന്നു. മക്കക്കാർ പ്രവാചകനെ ഏൽപിച്ചിരുന്ന കടങ്ങൾ കൊടുത്തു തീർക്കുന്നതിനു വേണ്ടി അലിയെ ആയിരുന്നു ഏല്പിച്ചിരുന്നത്. മാത്രമല്ല ഇക്‌രിമയുടെ നേതൃത്വത്തിൽ ഖുറൈശി സംഘം പ്രവാചകനെ കൊലചെയ്യാനായി വന്നപ്പോൾ പ്രവാചകന്റെ കിടക്കയിൽ പ്രവാചകന്‌ പകരം അലിയായിരുന്നു കിടന്നത്. പ്രവാചകനെ പ്രതീക്ഷിച്ചു വന്ന ഖുറൈശികൾ അലിയാണെന്ന് മനസ്സിലാക്കി തിരിച്ചു പോവുകയായിരുന്നു. ഇതിനിടയിൽ മദീനയിലേക്കുള്ള പ്രവാചകന്റെ പലായനത്തിൽ അബൂബക്കർ പ്രവാചകനെ അനുഗമിച്ചു. ഖുറൈശികളുടെ അപകടം കാരണം മദീനയിലേക്കുള്ള പാതയല്ല അവർ തിരഞ്ഞെടുത്തത്. പകരം എതിർ ദിശയിൽ സഞ്ചരിച്ച് മക്കയിൽ നിന്ന് തെക്ക്മാറി അഞ്ചു മൈലോളം ദൂരത്തിലുള്ള "തൂർ" മലയിൽ അവർ അഭയം പ്രാപിക്കുകയായിരുന്നു. അബൂബക്കറിന്റെ മകൻ അബ്ദുല്ലാ ഇബ്നു അബൂബക്കർ ഖുറൈശികളുടെ പദ്ധതികളൂം സംസാരങ്ങളും ശ്രവിച്ച് രാത്രിയിൽ ആ വിവരങ്ങൾ, ഗുഹയിലുള്ള പ്രവാചകനും അബൂബക്കറിനും എത്തിച്ചു കൊടുക്കും. അബൂബക്കറിന്റെ മകൾ അസ്മാ ബിൻ‌ത് അബീബക്‌ർ എല്ലാദിവസവും ഇരുവർക്ക് ഭക്ഷണം എത്തിക്കുമായിരു‍ന്നു. അതുപോലെ അബൂബക്കറിന്റെ ഭൃത്യൻ ആമിർ എല്ലാ രാത്രികളിലും ആടുകളുമായി ഗുഹാമുഖത്ത് എത്തുകയും അവർക്കായി പാൽ നൽകുകയും ചെയ്യും. ഖുറൈശികൾ എല്ലാ ഭാഗത്തേക്കും പ്രവാചകനെ പിടികൂടുന്നതിനായി ആളുകളെ അയച്ചു. ഒരു സംഘം ഗുഹയുടെ അടുത്തുവരെ എത്തിയതായിരുന്നു. പക്ഷേ പ്രവാചകനേയും അബൂബക്കറിനേയും കണ്ടെത്താനിയില്ല.
ഖിലാഫത്ത്
നബിയുടെ മരണശേഷം അനുചരൻമാർക്കിടയിൽ ഉണ്ടായ രാഷ്ട്രീയ പ്രതിസന്ധിയെ ദൃഢനിശ്ചയത്തോടും സാമർഥ്യത്തോടുംകൂടി അബൂ ബക്കർ നേരിട്ടു. പേർഷ്യ, ഇറാഖ്, പലസ്തീൻ എന്നിവിടങ്ങളിലെ മിക്ക ഭാഗങ്ങളും അബൂ ബക്കറിന്റെ ഭരണകാലത്ത് കീഴടക്കപ്പെട്ടിരുന്നു. നീതിനിഷ്ഠയുടേയും നിസ്വാർഥതയുടെയും മഹനീയ മാതൃകയായിരുന്നു ഇദ്ദേഹത്തിന്റെ രണ്ടു വർഷത്തെ ഭരണം. ഒരു സാമ്രാജ്യത്തിന്റെ അധിപനായിരുന്നുവെങ്കിലും വളരെ ലളിതമായ ജീവിതമാണ് ഇദ്ദേഹം നയിച്ചത്. മർദനമേറ്റ് വലയുന്ന വിശ്വാസികളായ അടിമകളെ വിലയ്ക്കുവാങ്ങി മോചിപ്പിക്കാൻ ഇദ്ദേഹം തന്റെ ധനത്തിൽ വലിയൊരു ഭാഗം ചെലവാക്കിയത്രെ. മരണസമയത്ത് തന്റെ കൈവശം ഉണ്ടായിരുന്ന ചില്ലറ നാണയങ്ങൾപോലും പൊതുഭണ്ഡാരത്തിലേക്ക് തിരിച്ചടയ്ക്കാൻ ഇദ്ദേഹം ആവശ്യപ്പെടുകയും ചെയ്തു.
അൻഗംമെഡില്ല ദേശീയോദ്യാനം
അൻഗംമെഡില്ല ദേശീയോദ്യാനം  ശ്രീലങ്കയിലെ ദേശീയോദ്യാനങ്ങളിലൊന്നാണിത്. 2006 ജൂൺ 6 ന് 7528 ഹെക്ടർ വിസ്തീർണ്ണമുള്ള ഈ ദേശീയോദ്യാനം നിലവിൽ വന്നു. യഥാർത്ഥത്തിൽ അൻഗംമെഡില്ല 1988 ഫെബ്രുവരി 12 ന് പ്രഖ്യാപിക്കപ്പെട്ട മിന്നേരിയ-ഗിരിതലൈ വന്യജീവിസങ്കേതത്തിലെ വനസംരക്ഷണപ്രദേശമായിരുന്നു. ഈ ദേശീയോദ്യാനത്തിന്റെ മധ്യത്തിൽ സ്ഥിതിചെയ്യുന്ന പരാക്രമസമുദ്രയിലെ ജലസംരക്ഷണത്തിനു വേണ്ടിയാണ് പ്രധാനമായും ഈ ദേശീയോദ്യാനം നിലവിൽ വന്നത്. അൻഗംമെഡില്ലയിൽ മിന്നേരിയ-ഗിരിതലൈ യിലേയ്ക്കുള്ള ഒരു ജലസേചനസംഭരണി കൂടി കാണപ്പെടുന്നു. ഈ ജലസംഭരണിയിലേയ്ക്ക് ആവശ്യമുള്ള ജലത്തിന്റെ ഉറവിടം സുഡുകണ്ടയിൽ (സിംഹളയിൽ വാട്ടർ ഹിൽ) നിന്നുമാണ്. അമ്പൻ നദിയിൽ നിന്നുമാണ് സുഡുകണ്ടയിലേയ്ക്കുള്ള ജലം ലഭ്യമാകുന്നത്. തൊട്ടടുത്ത ദേശീയോദ്യാനങ്ങളിലെ ജന്തുജാലങ്ങളെയും ഈ ദേശീയോദ്യാനത്തിൽ കാണാൻ കഴിയുന്നു. പൊളന്നറുവ ജില്ലയിൽ കൊളംബോയിൽ നിന്നും 225 കിലോമീറ്റർ തെക്കു-കിഴക്കായി ഈ ദേശീയോദ്യാനം സ്ഥിതിചെയ്യുന്നു.
ഫാന്റം റോക്ക്
ഭീഷണികൾ
അശാസ്ത്രീയവും നിയന്ത്രണാതീതവുമായ ഗ്രാനൈറ്റ് ഖനനം ദുർബലമായ പ്രകൃതിദത്ത പാറ ഘടനയ്ക്ക് ഗുരുതരമായ ഭീഷണി ഉയർത്തുന്നു.
അവലംബം
വർഗ്ഗം:കേരളചരിത്രം വർഗ്ഗം:കേരളത്തിലെ പുരാവസ്തുകേന്ദ്രങ്ങൾ
കിംഗ് കോംഗ്
ഈ ചിത്രം നിരൂപകരിൽ നിന്ന് മികച്ച അവലോകനങ്ങൾ നേടുകയും 2005 ലെ നിരവധി മികച്ച പത്തു പട്ടികകളിൽ പ്രത്യക്ഷപ്പെടുകയും ചെയ്തു. ചിത്രത്തിന്റെ സ്പെഷ്യൽ ഇഫക്റ്റുകൾ, താരങ്ങളുടെ പ്രകടനങ്ങൾ, കാഴ്ചയുടെ അവബോധം, 1933 ലെ ചിത്രത്തിന്റെ ഒറിജിനലുമായി താരതമ്യപ്പെടുത്തൽ എന്നിവ പ്രശംസിക്കപ്പെട്ടുവെങ്കിലും ചിലർ ചിത്രത്തിന്റെ 3 മണിക്കൂർ ദൈർഘ്യത്തെ വിമർശിച്ചിരുന്നു. മികച്ച സൗണ്ട് എഡിറ്റിംഗ്, മികച്ച സൗണ്ട് മിക്സിംഗ്, മികച്ച വിഷ്വൽ ഇഫക്റ്റുകൾ എന്നീ ഇനങ്ങളിൽ ചിത്രം മൂന്ന് അക്കാദമി അവാർഡുകൾ നേടിയിരുന്നു.
കഥാസാരം
1933 ൽ, മഹാമാന്ദ്യത്തിനിടയിൽ, ന്യൂയോർക്ക് നഗരത്തിലെ ഹാസ്യനാടക നടിയായ ആൻ ഡാരോയെ സാമ്പത്തികമായി ബുദ്ധിമുട്ടുന്ന ചലച്ചിത്ര നിർമ്മാതാവ് കാൾ ഡെൻഹാം, നടൻ ബ്രൂസ് ബാക്സ്റ്ററിനൊപ്പം ഒരു സിനിമയിൽ അഭിനയിക്കാൻ കരാർ ചെയ്തു. തന്റെ പ്രിയപ്പെട്ട നാടകകൃത്ത് ജാക്ക് ഡ്രിസ്‌കോളാണ് ഈ ചിത്രത്തിന്റെ തിരക്കഥാകൃത്ത് എന്ന വിവരം ആൻ മനസ്സിലാക്കുന്നു. ക്യാപ്റ്റൻ എംഗൽഹോണിന്റെ നേതൃത്വത്തിൽ എസ്എസ് വെഞ്ച്വർ എന്ന ചരക്ക് ആവിക്കപ്പലിൽ സിംഗപ്പൂരിലേക്ക് പുറപ്പെടുമെന്ന വ്യാജേന കാളിന്റെ സിനിമയുടെ ചിത്രീകരണം നടക്കുന്നു. എന്നാൽ സത്യത്തിൽ നിഗൂഢമായ സ്കൾ ദ്വീപിലേക്ക് യാത്ര ചെയ്യാനും അവിടെ ചിത്രീകരണം നടത്താനുമാണ് കാൾ ഉദ്ദേശിക്കുന്നത്. മുന്നിലുള്ള കുഴപ്പങ്ങളെക്കുറിച്ചുള്ള അദ്ദേഹത്തിന്റെ ജോലിക്കാരുടെ അനുമാനങ്ങൾ ക്യാപ്റ്റൻ എംഗൽ‌ഹോണിനെ ഈ യാത്രയെക്കുറിച്ച് രണ്ടാമതൊന്നുകൂടി ചിന്തിക്കുന്നതിനു പ്രേരിപ്പിച്ചു. യാത്രയിൽ ആനും ജാക്കും പ്രണയബദ്ധരാകുന്നു. തെക്കൻ സമുദ്രത്തിന്റെ ആഴങ്ങളിലൂടെ സഞ്ചരിക്കവേ നിർമ്മാണം നിർത്തലാക്കാനുള്ള സ്റ്റുഡിയോയുടെ ഉത്തരവിനെ ധിക്കരിച്ചതിനാൽ കാളിനെ അറസ്റ്റുചെയ്യാൻ വാറണ്ട് ഉണ്ടെന്ന് എംഗൽഹോണിനെ അറിയിക്കുന്ന ഒരു റേഡിയോ സന്ദേശം എസ്എസ് വെഞ്ചറിലേയ്ക്ക് ലഭിക്കുന്നു. സന്ദേശം റംഗൂണിലേക്ക് കപ്പൽ തിരിച്ചുവിടാൻ എംഗൽ‌ഹോണിനോട് നിർദ്ദേശിക്കുന്നുവെങ്കിലും മൂടൽമഞ്ഞിൽ അകപ്പെട്ടതിനാൽ കപ്പൽ സ്കൾ ദ്വീപിലെ പാറക്കെട്ടുകൾ നിറഞ്ഞ തീരത്തിനടുത്തുകൂടി സഞ്ചരിക്കുകയും ചെയ്യുന്നു. കാളും സംഘവും ദ്വീപിൽ പര്യവേക്ഷണം നടത്തുകയും തദ്ദേശീയർ അവരെ ആക്രമിക്കുകയും ചെയ്യുന്നു. പിടിക്കപ്പെടുമ്പോൾ ആൻ ഉച്ചത്തിൽ നിലവിളിക്കുകയും തത്സമയം ഒരു മതിലിനപ്പുറത്തുനിന്ന് ഒരു വലിയ അലർച്ച കേൾക്കുകയും ചെയ്യുന്നു. ഇതിനുശേഷം, "കോംഗ്" എന്ന വാക്ക് പിറുപിറുത്തുകൊണ്ട് ഗോത്രമേധാവിയായ സ്ത്രീ ആനെ ലക്ഷ്യമിടുന്നു. എംഗൽ‌ഹോൺ ഇടപെട്ട് സിനിമാ യൂണിറ്റിനെ രക്ഷിക്കുന്നുവെങ്കിലും പുറത്തുപോകാനുള്ള ശ്രമങ്ങൾ നടത്തുമ്പോൾ, ഒരു തദ്ദേശി കപ്പലിലേക്ക് ഒളിച്ചുകടന്ന് ആനെ തട്ടിക്കൊണ്ടുപോകുന്നു. 25 അടി (7.6 മീറ്റർ) ഉയരമുള്ള ഗോറില്ലയായ കോംഗിന് ഒരു ബലിയായി തദ്ദേശീയർ ആനെ വാഗ്ദാനം ചെയ്യുന്നു. ആന്റെ തിരോധാനം ജാക്ക് ശ്രദ്ധിച്ചതോടെ കപ്പൽ ജോലിക്കാർ ദ്വീപിലേക്ക് മടങ്ങിയെങ്കിലും അവർ ഏറെ വൈകിപ്പോയി. കോംഗ് ആനിനെ എടുത്തുകൊണ്ട് കാട്ടിലേക്ക് ഓടിപ്പോയിരുന്നു. കോംഗിനെ വീക്ഷിക്കുവാനിടയായ കാൾ ജീവിയെ തന്റെ സിനിമയിൽ പകർത്തണമെന്നു കൂടുതൽ ദൃഢനിശ്ചയം ചെയ്യുന്നു.
ജിബൂട്ടി
ജിബൂട്ടി (Yibuuti, جيبوتي Jībūtī, Djibouti, Jabuuti, ഔദ്യോഗിക നാമം:റിപബ്ലിക് ഓഫ് ജിബൂട്ടി) ആഫ്രിക്കൻ വൻ‌കരയുടെ കിഴക്കേ മുനമ്പിലുള്ള ഒരു രാജ്യമാണ്. എറിത്രിയ, എത്യോപ്യ, സൊമാലിയ എന്നിവ അയൽ‌രാജ്യങ്ങൾ ആണ്. ഏഷ്യയെയും ആഫ്രിക്കയെയും വേർതിരിക്കുന്ന ചെങ്കടലിന്റെ തീരത്താണ് ജിബൂട്ടിയുടെ സ്ഥാനം. ജിബൂട്ടിയിൽ നിന്നും ചെങ്കടലിന്റെ മറുകരയിലുള്ള യെമനിലേക്ക് 20 കിലോമീറ്റർ ദൂരമേയുള്ളു.
എൻ.കെ. പ്രേമചന്ദ്രൻ
2014 മുതൽ കൊല്ലം പാർലമെന്റ് മണ്ഡലത്തിൽ നിന്നുള്ള ലോക്സഭാംഗവും മുൻ സംസ്ഥാന ജലവിഭവ വകുപ്പ് മന്ത്രിയും രാജ്യസഭ അംഗവുമായിരുന്ന കേരളത്തിൽ നിന്നുള്ള ആർ.എസ്.പി നേതാവാണ് '''എൻ.കെ. പ്രേമചന്ദ്രൻ''' (ജനനം: 25 മേയ് 1960 )
ഖുർ‌ആനിലുപയോഗിക്കുന്ന സൂചനാക്ഷരങ്ങൾ
ശരിയായ രീതിയിലുള്ള പാരായണത്തിനു വേണ്ടി വായനക്കാർക്ക് വിവിധ നിർദ്ദേശങ്ങൾ ചെറിയ സൂചനാക്ഷരങ്ങളുടെ രൂപത്തിൽ വാക്യഘടനയിൽ വിവിധഭാഗങ്ങളിലായി ഖുർ‌ആന്റെ അറബിയിലുള്ള പതിപ്പുകളിൽ ഉപയോഗിക്കുന്ന രീതി നിലവിലുണ്ട്.
ടി.കെ. ദിവാകരൻ
ജീവിതരേഖ
1940-കളുടെ തുടക്കത്തിൽ കമ്യൂണിസത്തെയും സോഷ്യലിസത്തെയും കുറിച്ചുള്ള ഗ്രന്ഥങ്ങളിലൂടെ ഇടതുപക്ഷ ചിന്താഗതി ടി.കെ. ദിവാകരനിൽ രൂഢമായി. താമസിയാതെ ഇദ്ദേഹം കോൺഗ്രസ്സിലെ ഇടതുപക്ഷത്തിന്റെ നേതൃത്വനിരയിലേക്ക് ഉയർന്നു. അഖില തിരുവിതാംകൂർ ട്രേഡ് യൂണിയൻ കോൺഗ്രസ് നിലവിൽവന്നപ്പോൾ ടി.കെ. ദിവാകരൻ ഉൾപ്പെട്ട കോൺഗ്രസ്സിലെ ഇടതുപക്ഷം അതുമായി ബന്ധപ്പെട്ടു പ്രവർത്തിച്ചു. സ്വാതന്ത്ര്യലബ്ധിക്കുമുമ്പ് കോൺഗ്രസ് പാർട്ടിയുടെ പ്രവർത്തനങ്ങളിൽനിന്നു പിന്മാറിയ ഇദ്ദേഹം തുടർന്ന് ദേശീയ പ്രസ്ഥാനത്തിലെ സോഷ്യലിസ്റ്റുകാരുമായി ചേർന്നു പ്രവർത്തിച്ചു. എന്നാൽ, 1947-നുശേഷം അഖിലേന്ത്യാ നേതൃത്വവുമായി തെറ്റിപ്പിരിഞ്ഞ കേരളത്തിലെ ഒരു വിഭാഗം പ്രവർത്തകർ ചേർന്ന് കേരളാ സോഷ്യലിസ്റ്റ് പാർട്ടി (കെ.എസ്.പി.) എന്ന പുതിയ കക്ഷിയുണ്ടാക്കിയപ്പോൾ അതിന്റെ സ്ഥാപക നേതാക്കളിൽ ഒരാളായിരുന്നു ടി.കെ. ദിവാകരൻ.
1957-ലെ തെരഞ്ഞെടുപ്പുമായി ബന്ധപ്പെട്ട സീറ്റ് വിഭജനത്തിൽ കമ്യൂണിസ്റ്റ് പാർട്ടിയുമായുണ്ടായ തർക്കത്തെത്തുടർന്ന് ഐക്യമുന്നണിയിൽനിന്നു തെറ്റിപ്പിരിഞ്ഞ ആർ.എസ്.പി. ഒറ്റയ്ക്കു മത്സരിച്ചു. ഈ തെരഞ്ഞെടുപ്പിൽ ടി.കെ. പരാജയപ്പെട്ടു. പിന്നീട് 1962 മുതൽ 67 വരെ കൊല്ലം മുനിസിപ്പാലിറ്റിയുടെ ചെയർമാനായി ഇദ്ദേഹം സേവനമനുഷ്ഠിച്ചു. ആർ.എസ്.പി.യും കമ്യൂണിസ്റ്റ് പാർട്ടിയും വീണ്ടും ഒന്നിച്ച 1967-ലെ തെരഞ്ഞെടുപ്പിൽ കൊല്ലത്തുനിന്നു വിജയിച്ച ഇദ്ദേഹം ഇ.എം.എസ്സിന്റെ സപ്തകക്ഷി മന്ത്രിസഭയിൽ പൊതുമരാമത്തുവകുപ്പ് മന്ത്രിയായി. എന്നാൽ മന്ത്രിസഭയിലെ പ്രമുഖ കക്ഷികളായ സി.പി.ഐ-യും സി.പി.എമ്മും തമ്മിലുള്ള ബന്ധം ശിഥിലമായതോടെ ഈ മന്ത്രിസഭ നിലംപതിച്ചു. തുടർന്ന് സി. അച്യുതമേനോൻ മുഖ്യമന്ത്രിയായുള്ള മാർക്സിസ്റ്റിതര മന്ത്രിസഭ അധികാരത്തിൽ വന്നു. ഈ മന്ത്രിസഭയ്ക്കു പിന്തുണ നല്കാൻ ആർ.എസ്.പി.യുടെ ദേശീയ നേതൃത്വം കേരളാ ഘടകത്തിന് അനുവാദം നല്കിയെങ്കിലും മന്ത്രിസഭയിൽ പങ്കാളിയാകുന്നതിനോട് വിയോജിപ്പായിരുന്നു. അതിനാൽ മന്ത്രിസഭയിൽ ചേരാതെ നിയമസഭാ നേതാവായി ടി.കെ. ദിവാകരൻ പ്രവർത്തിച്ചു. 1970-ലെ തെരഞ്ഞെടുപ്പിനുശേഷം അധികാരത്തിൽ വന്ന അച്യുതമേനോൻ മന്ത്രിസഭയിൽ ഇദ്ദേഹം പൊതുമരാമത്തുവകുപ്പ് മന്ത്രിയായിരുന്നു.
വൈറ്റ് പ്ലെയിൻസ്
അവലംബം
വർഗ്ഗം:ന്യൂയോർക്ക് സംസ്ഥാനത്തെ നഗരങ്ങൾ
എരിട്രിയ
എരിട്രിയ (Eritrea, ഔദ്യോഗിക നാമം: സ്റ്റേറ്റ് ഓഫ് എരിട്രിയ) ആഫ്രിക്കയിലെ ഒരു രാജ്യമാണ്. വടക്കു കിഴക്കൻ ആഫ്രിക്കയിൽ ചെങ്കടൽ തീരത്താണ് എരിട്രിയയുടെ സ്ഥാനം. പടിഞ്ഞാറ് സുഡാൻ, കിഴക്ക് എത്യോപ്യ, തെക്കുകിഴക്ക് ജിബൂട്ടി എന്നിവയാണ് അയൽ രാജ്യങ്ങൾ. ദീർഘകാലത്തെ പ്രക്ഷോഭങ്ങൾക്കു ശേഷം 1993-ൽ എത്യോപ്യയിൽ നിന്നും സ്വാതന്ത്ര്യം നേടിയ എരിട്രിയ ഏറ്റവും പുതുതായി രൂപംകൊണ്ട രാജ്യങ്ങളിലൊന്നാണ്.
കിബുൾ ലംജാവോ ദേശീയോദ്യാനം
ഭൂപ്രകൃതി
ലഘുചിത്രം|നിരീക്ഷണഗോപുരത്തിൽ നിന്നുള്ള ദൃശ്യം 40 ചതുരശ്ര കിലോമീറ്ററാണ് ഇതിന്റെ വിസ്തൃതി.മണിപ്പൂരിന്റെ തലസ്ഥാനമായ ഇംഫാലിൽ നിന്നും 53 കിലോമീറ്റർ അകലെയായി ഇന്ത്യയിലെ ശുദ്ധജല തടാകങ്ങളിൽ ഒന്നായ  ലോക്‌താക് തടാകത്തോട് ചേർന്നു കിടക്കുന്ന ദേശീയഉദ്യാനമാണിത്. ചതുപ്പുകൾ നിറഞ്ഞതാണീ പ്രദേശം.
സിംഹം
വനത്തിൽ സിംഹങ്ങൾക്ക് 10 മുതൽ 14 വർഷം വരെയാണ് ജീവിതകാലം, എന്നാൽ മൃഗശാലയിലും അതു പോലുള്ള മറ്റു കൂട്ടിലിട്ടു വളർത്തുന്ന സാഹചര്യങ്ങളിലും 20 വർഷം വരെ സിംഹങ്ങൾ ജീവിക്കാറുണ്ട്. സവേനകൾ എന്നറിയപ്പെടുന്ന പുൽമേടുകളിലാണ് സിംഹങ്ങൾ കൂടുതൽ വസിക്കുന്നത് ഇവയോടു ചേർന്നു കിടക്കുന്ന കുറ്റിക്കാട് പ്രദേശങ്ങളും സിംഹങ്ങൾ വിഹരിക്കാൻ തിരഞ്ഞെടുക്കാറുണ്ട്. സിംഹങ്ങൾ സമൂഹജീവികളാണ്, സിംഹക്കൂട്ടത്തെ പ്രൈഡ് എന്നു വിളിക്കുന്നു. പെൺസിംഹങ്ങളും (Lioness) സിംഹക്കുട്ടികളും (Cub) വളരെക്കുറച്ച് പൂർണ്ണവളർച്ചയെത്തിയ ആൺ സിംഹങ്ങളും അടങ്ങിയതാണ് ഒരു പ്രൈഡ്. പെൺസിംഹങ്ങൾ‍ കൂട്ടമായി വേട്ടയാടുന്നു. പ്രകൃതിയിലെ പ്രധാനപ്പെട്ട വേട്ടയാടുന്ന മൃഗങ്ങളിൽ (Apex Predator) ഉൾപ്പെട്ട സിംഹം സാധാരണയായി മനുഷ്യരെ ആക്രമിക്കാറില്ല, എങ്കിലും ചില സാഹചര്യങ്ങളിൽ സിംഹങ്ങൾ നരഭോജികളായി മാറാറുമുണ്ട്. പരിക്കോ മറ്റ് അവശതകൾ മൂലമോ സാധാരണ ഇരകളെ പിടിക്കാൻ പറ്റാതാവുമ്പോളാണ് ഇവ നരഭോജികളാവാറുള്ളത്.
ശരീരവലുപ്പം
സാധാരണയായി ആൺസിംഹത്തിന് 150 കിലോഗ്രാം മുതൽ 225 കിലോഗ്രാം വരെ ഭാരമുണ്ടാകും, പെൺസിംഹത്തിന് 120 മുതൽ 150 കിലോഗ്രാം വരെയുമാണ് ഭാരം .ശരാശരി ഭാരത്തിൽ ആണിന് 181 കിലോഗ്രാമും പെണ്ണിന് 126 കിലോഗ്രാമുമാണ്.മൗണ്ട് കെനിയക്കടുത്ത് വെടിവച്ചിട്ട ഒരു സിംഹത്തിന് 272 കിലോഗ്രാം ഭാരമുണ്ടായിരുന്നു. നീളം 5 അടി 7 ഇഞ്ച് മുതൽ 8 അടി 2 ഇഞ്ച്(170-250 സെ.മീ) വരെ ആണിനും, 4 അടി 7 ഇഞ്ച് - 5 അടി 9 ഇഞ്ച്(140-175 സെ.മീ) വരെ പെണ്ണിനും കാണാറുണ്ട്. ഉയരം ആണിന് 4 അടിയും(123 സെ.മീ)പെണ്ണിന് 3 അടി 3 ഇഞ്ച്(100 സെ.മീ) വരെയുമാണ്.വാലിന് 70 മുതൽ 100 സെ.മീ വരെ നീളം ഉണ്ടായിരിക്കും.
അവലംബം
വർഗ്ഗം:മാംസഭോജികൾ വർഗ്ഗം:വന്യജീവികൾ വർഗ്ഗം:മാർജ്ജാരവംശം വർഗ്ഗം:ഇന്ത്യയിലെ സസ്തനികൾ വർഗ്ഗം:സിംഹങ്ങൾ വർഗ്ഗം:ആഫ്രിക്കയിലെ സസ്തനികൾ വർഗ്ഗം:ശ്രീലങ്കയുടെ ദേശീയ പ്രതീകങ്ങൾ
ഗംഗാസമതലം
നദികൾ
right|float|250px ഗംഗക്കു പുറമേ ഹിമാലയത്തിൽ നിന്നും തെക്കോട്ടും മദ്ധ്യേന്ത്യൻ പർവതനിരകളിൽ നിന്നും വടക്കോട്ടും ഒഴുകുന്ന വലുതും ചെറുതുമായ നിരവധി നദികൾ ഈ സമതലത്തെ കീറിമുറിച്ചു കൊണ്ട് കടന്നു പോകുന്നു. ഗംഗയും അതിന്റെ പോഷകനദികളിലും വർഷകാലത്ത് വെള്ളപ്പൊക്കമുണ്ടാകുന്നു. ഈ നദികളിൽ പ്രധാനപ്പെട്ട ഒന്നാണ് കോസി. ഈ നദിയിൽ 24 മണിക്കൂറിനുള്ളിൽ ജലനിരപ്പ് 30 അടി ഉയരാറുണ്ട്. ഇന്ന് ഇത് ജലവൈദ്യുതപദ്ധതികൾക്കായും ജലസേചനപദ്ധതികൾക്കായും ഉപയോഗപ്പെടുത്തുന്നതുവഴി ക്രമാതീതമായ നീരൊഴുക്ക് നിയന്ത്രിക്കുന്നുണ്ട്.
കാഞ്ചൻജംഗ ദേശീയോദ്യാനം
ചിത്രശാല
വിഭാഗം:സിക്കിമിലെ ദേശീയോദ്യാനങ്ങൾ
സഭൈക്യപ്രസ്ഥാനം
ഇരുപതാം നൂറ്റാണ്ടിൽ ഈ പ്രസ്ഥാനം ജനങ്ങൾക്കിടയിൽ വമ്പിച്ച സ്വാധീനം നേടി. ഇരുപതാം നൂറ്റാണ്ടിന്റെ ആദ്യ പകുതിയിൽ നവീകരണസഭകളും ഓറിയന്റൽ ഓർത്തഡോക്സ്‌ സഭകളും കിഴക്കൻ ഓർത്തഡോക്സ്‌ സഭകളും ഉൾപ്പെടുന്ന ഫെയ്ത്ത് ആന്റ് ഓർഡർ, വേൾഡ് കൗൺസിൽ ഓഫ് ചർച്ചസ് (സഭകളുടെ ഉലക പരിഷത്തു)തുടങ്ങിയ സംഘടനകൾ രൂപം കൊണ്ടതു സഭൈക്യ പ്രസ്ഥാനത്തിന്റെ പ്രധാന കാൽവയ്പായിരുന്നു. വേൾഡ് കൗൺസിൽ ഓഫ് ചർച്ചസിൽ (സഭകളുടെ ഉലക പരിഷത്തു) അംഗത്വമെടുത്തില്ലെങ്കിലും റോമൻ കത്തോലിക്കാ സഭയും അതിനോടു സഹകരിച്ചു. ഇരുപതാം നൂറ്റാണ്ടിന്റെ അവസാന പകുതിയിൽ റോമൻ കത്തോലിക്കാ സഭയുടെ രണ്ടാം വത്തിക്കാൻ സുന്നഹദോസ്‌ സഭൈക്യപ്രസ്ഥാനത്തോടു പ്രോത്സാഹജനകമായ സമീപനം സ്വീകരിച്ചു.
വർഗ്ഗം:ക്രൈസ്തവം വർഗ്ഗം:മതസൗഹാർദം
കെൻ തോംപ്സൺ
1970കൾ
1970 കളിലുടനീളം തോംസണും റിച്ചിയും യുണിക്സ് ഓപ്പറേറ്റിംഗ് സിസ്റ്റത്തിന് വേണ്ടി സഹകരിച്ചു; റിസർച്ച് യുണിക്സിൽ അവർ വളരെയധികം സ്വാധീനം ചെലുത്തിയിരുന്നു, ഡഗ് മക്കിൾറോയ് പിന്നീട് എഴുതി, "റിച്ചിയുടെയും തോംസണിന്റെയും പേരുകൾ സുരക്ഷിതമായി മറ്റെല്ലാ കാര്യങ്ങളിലും ബന്ധിപ്പിക്കപ്പെട്ടിരിക്കാമെന്ന് കരുതാം." 2011 ലെ ഒരു അഭിമുഖത്തിൽ തോം‌സൺ, യുണിക്‌സിന്റെ ആദ്യ പതിപ്പുകൾ എഴുതിയത് താനാണെന്നും റിച്ചി സിസ്റ്റത്തിനായി വാദിക്കാൻ തുടങ്ങി തന്മൂലം അത് വികസിപ്പിക്കാൻ സഹായിച്ചുവെന്നും പറഞ്ഞു: "യുണിക്സിന്റെ രണ്ടോ മൂന്നോ പതിപ്പുകളിൽ ആദ്യത്തേത് ഞാൻ മാത്രം ചെയ്തു. ഡെന്നിസ് ഒരു ഇവാൻജെലിസ്റ്റ്(evangelist-എന്തിനെപ്പറ്റിയെങ്കിലും വളരെ ആവേശത്തോടെ സംസാരിക്കുന്ന ഒരാൾ) ആയിരുന്നു. സി എന്ന് വിളിക്കപ്പെടുന്ന ഉയർന്ന തലത്തിലുള്ള പ്രോഗ്രാമിംഗ് ഭാഷ മാറ്റിയെഴുതി. അദ്ദേഹം കൂടുതലും ഭാഷയിലും ഐ / ഒ സിസ്റ്റത്തിലും പ്രവർത്തിച്ചു, ബാക്കി എല്ലാ ഓപ്പറേറ്റിംഗ് സിസ്റ്റത്തിലും ഞാൻ പ്രവർത്തിച്ചു. അത് പി‌ഡി‌പി -11 ന് വേണ്ടിയായിരുന്നു, അത് യാദൃശ്ചികമായിരുന്നു, കാരണം അക്കാദമിക് കമ്മ്യൂണിറ്റി ഏറ്റെടുത്ത കമ്പ്യൂട്ടർ അതായിരുന്നു."
ട്യൂറിംഗ് അവാർഡ്
1983 ൽ, തോം‌സണും റിച്ചിയും സംയുക്തമായി ട്യൂറിംഗ് അവാർഡ് പങ്കിട്ടു. "ജനറിക് ഓപ്പറേറ്റിംഗ് സിസ്റ്റം സിദ്ധാന്തത്തിന്റെ വികസനത്തിനും പ്രത്യേകിച്ച് യുണിക്സ് ഓപ്പറേറ്റിംഗ് സിസ്റ്റം നടപ്പിലാക്കിയതിനാണ്" ഈ അവാർഡ് ലഭിച്ചത്. "റിഫ്ലക്ഷൻസ് ഓൺ ട്രസ്റ്റിംഗ് ട്രസ്റ്റ്", ബാക്ക്ഡോർ ആക്രമണത്തെ ഇപ്പോൾ തോംസൺ ഹാക്ക് അല്ലെങ്കിൽ ട്രസ്റ്റിംഗ് ട്രസ്റ്റ് ആക്രമണം എന്നറിയപ്പെടുന്നു, ഇത് ഒരു സെമിനൽ കമ്പ്യൂട്ടർ സുരക്ഷാ ജോലിയായി കണക്കാക്കപ്പെടുന്നു.
സ്റ്റീവ് വോസ്നിയാക്ക്
1975-ൽ, വോസ്‌നിയാക് ആപ്പിൾ I വികസിപ്പിക്കാൻ തുടങ്ങി, അത് അടുത്ത വർഷം അദ്ദേഹവും ജോബ്‌സും ആദ്യമായി വിപണനം ആരംഭിച്ചുകൊണ്ട് ആപ്പിളിന്റെ പ്രവർത്തനം തുടങ്ങി. 1977-ൽ അവതരിപ്പിച്ച ആപ്പിൾ II അദ്ദേഹം പ്രാഥമികമായി രൂപകൽപ്പന ചെയ്‌തു, ഇത് ആദ്യമായി വൻതോതിൽ ഉൽപ്പാദിപ്പിച്ച മൈക്രോകമ്പ്യൂട്ടറുകളിൽ ഒന്നായി അറിയപ്പെടുന്നു, ജോബ്‌സ് അതിന്റെ ഫോം-മോൾഡഡ് പ്ലാസ്റ്റിക് കെയ്‌സിന്റെ വികസനത്തിന് മേൽനോട്ടം വഹിക്കുകയും ആദ്യകാല ആപ്പിൾ ജീവനക്കാരനായ റോഡ് ഹോൾട്ട് അതിന്റെ സ്വിച്ചിംഗ് പവർ സപ്ലൈ വികസിപ്പിക്കുകയും ചെയ്തു. സോഫ്‌റ്റ്‌വെയർ എഞ്ചിനീയറായ ജെഫ് റാസ്കിനൊപ്പം, 1979 മുതൽ 1981 വരെ യഥാർത്ഥ ആപ്പിൾ മാക്കിന്റോഷ്(Apple Macintosh)ആശയങ്ങളുടെ പ്രാരംഭ വികസനത്തിൽ വോസ്‌നിയാക്കിന് വലിയ സ്വാധീനമുണ്ടായിരുന്നു, ഒരു വിമാനാപകടത്തെത്തുടർന്ന് കമ്പനിയിൽ നിന്ന് വോസ്‌നിയാക്കിന്റെ കുറച്ച് കാലം മാറിനിന്നതിനെ തുടർന്ന് ജോബ്‌സ് പദ്ധതി ഏറ്റെടുത്തു. 1985-ൽ ആപ്പിളിൽ നിന്ന് ശാശ്വതമായി വിടവാങ്ങിയതിന് ശേഷം, വോസ്നിയാക് സിഎൽ9(CL9) സ്ഥാപിക്കുകയും 1987-ൽ പുറത്തിറക്കിയ ആദ്യത്തെ പ്രോഗ്രാമബിൾ യൂണിവേഴ്സൽ റിമോട്ട് സൃഷ്ടിക്കുകയും ചെയ്തു. പിന്നീട് അദ്ദേഹം തന്റെ കരിയറിൽ മറ്റ് നിരവധി ബിസിനസുകളും ജീവകാരുണ്യ പ്രവർത്തനങ്ങളും നടത്തി.
സ്റ്റീവ് ജോബ്സ്
ജീവശാസ്ത്രപരവും ദത്തെടുക്കപ്പെട്ടതുമായ കുടുംബങ്ങൾ
ജോബ്സിന്റെ വളർത്തു പിതാവ് കോസ്റ്റ് ഗാർഡിന്റെ മെക്കാനിക്കായിരുന്നു. കോസ്റ്റ് ഗാർഡിൽ നിന്ന് പുറത്തുപോയ ശേഷം, 1946-ൽ അദ്ദേഹം അർമേനിയൻ വംശജയായ ഹാഗോപിയനെ വിവാഹം കഴിച്ചു. ഹഗോപിയന് എക്ടോപിക് ഗർഭധാരണം ഉണ്ടായതിനെത്തുടർന്ന് 1955-ൽ ദത്തെടുക്കുന്നത് പരിഗണിക്കാൻ അവരെ പ്രേരിപ്പിച്ചു. അർമേനിയൻ വംശഹത്യയിൽ നിന്ന് രക്ഷപ്പെട്ടവരായിരുന്നു ഹാഗോപിയാന്റെ മാതാപിതാക്കൾ.
കെ. മുരളീധരൻ
രാഷ്ട്രീയജീവിതം
2009 ലോക്‌സഭാ തിരഞ്ഞെടുപ്പിൽ വയനാട് മണ്ഡലത്തിൽനിന്ന് കെ. മുരളീധരൻ എൻ.സി.പി സ്ഥാനാർത്ഥിയായി മത്സരിച്ചെങ്കിലും മൂന്നാം സ്ഥാനത്തായി. 2009-ൽ മുരളീധരനെ എൻ.സി.പിയിൽ നിന്ന് പുറത്താക്കി.
പിന്നീട് ആറു വർഷത്തിനു ശേഷം 2011 ഫെബ്രുവരി 15ന് കെ.മുരളീധരൻ കോൺഗ്രസ് പാർട്ടിയിൽ തിരിച്ചെത്തി.
2011 നിയമസഭാ തിരഞ്ഞെടുപ്പിൽ വട്ടിയൂർക്കാവ് നിയോജകമണ്ഡലത്തിൽ നിന്ന് കോൺഗ്രസിൻ്റെ ഔദ്യോഗിക സ്ഥാനാർത്ഥിയായി കൈപ്പത്തി ചിഹ്നത്തിൽ മത്സരിച്ച മുരളീധരൻ സിപിഎമ്മിലെ ചെറിയാൻ ഫിലിപ്പിനെ പരാജയപ്പെടുത്തി നിയമസഭ അംഗമായി. 2016ൽ വട്ടിയൂർക്കാവിൽ നിന്ന് തന്നെ വീണ്ടും നിയമസഭ അംഗമായി തിരഞ്ഞെടുക്കപ്പെട്ടു.. ബിജെപിയുടെ സംസ്ഥാന പ്രസിഡണ്ട് കുമ്മനം രാജശേഖരൻനെയാണ് അദ്ദേഹം പരാജയപ്പെടുത്തിയത്.
അവലംബം
വർഗ്ഗം:1957-ൽ ജനിച്ചവർ വർഗ്ഗം:മേയ് 14-ന് ജനിച്ചവർ വർഗ്ഗം:കെ.പി.സി.സി. പ്രസിഡന്റുമാർ വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ വർഗ്ഗം:ഒൻപതാം ലോക്‌സഭയിലെ അംഗങ്ങൾ വർഗ്ഗം:പത്താം ലോക്‌സഭയിലെ അംഗങ്ങൾ വർഗ്ഗം:പതിമൂന്നാം ലോക്‌സഭയിലെ അംഗങ്ങൾ
ട്രോയ്, ന്യൂയോർക്ക്
1500 മുതൽ 1700 വരെ: മൊഹിക്കൻ, സ്കീവിയ ഇന്ത്യക്കാർ
യൂറോപ്യന്മാരുടെ ആഗമനത്തിനു മുമ്പ്, മൊഹാവ്ക് നദിയുമായി സംഗമിക്കുന്ന സ്ഥലത്ത് ഹഡ്സൺ നദിക്കരയിൽ മൊഹിക്കൻ ഇന്ത്യക്കാർക്ക് നിരവധി അധിവാസകേന്ദ്രങ്ങൾ ഉണ്ടായിരുന്നു നിരവധി വാസസ്ഥലങ്ങൾ. പോസ്റ്റൺ കിൽ, വൈനന്റ്സ് കിൽ പ്രദേശങ്ങൾ ഉൾപ്പെടുന്ന പ്രദേശങ്ങൾ രണ്ട് മൊഹിക്കൻ ഗ്രൂപ്പുകളുടെ ഉടമസ്ഥതയിലായിരുന്നു. സ്കിവിയാസിന്റെ ഉടമസ്ഥതയിലായിരുന്ന പോസ്റ്റൺ കില്ലിന് ചുറ്റുമുള്ള സ്ഥലത്തെ, പാൻഹൂസെക് എന്നാണ് അവർ വിളിച്ചിരുന്നത്. വെയ്‌നന്റ്‌സ് കില്ലിന് ചുറ്റുമുള്ള പ്രദേശം പെഹൗനെറ്റിന്റെ ഉടമസ്ഥതയിലും പാൻപാക്ക് എന്നറിയപ്പെടുകയും ചെയ്തിരുന്നു. നഗരകേന്ദ്രത്തിന്റേയും തെക്കൻ ട്രോയിയുടെയും ഭൂരിഭാഗവും ഉൾപ്പെടുന്ന ക്രീക്കുകൾക്കിടയിലുള്ള ഭൂമി അന്നാപെയുടെ ഉടമസ്ഥതയിലായിരുന്നു. വൈനന്റ്സ് കില്ലിന്റെ തെക്ക്, ഇന്നത്തെ നോർത്ത് ഗ്രീൻ‌ബുഷ് നിലനിൽക്കുന്ന  സ്ഥലം പാച്ച്‌ക്വൊലാപിയറ്റിന്റെ ഉടമസ്ഥതയിലായിരുന്നു. 1630 നും 1657 നും ഇടയിൽ ഈ ഭൂമിത്തുണ്ടുകൾ ഡച്ചുകാർക്ക് വിൽക്കപ്പെടുകയം, ഓരോ വാങ്ങലിനും അക്കാലത്ത് സാച്ചെം, സ്കിവിയാസ് എന്നറിയപ്പെടുന്ന അമരേന്ത്യൻ​ ഗോത്ര നേതാക്കൾ മേൽനോട്ടം വഹിക്കുകയും ഒപ്പിടുകയും ചെയ്തു. മൊത്തത്തിൽ, പതിനേഴാം നൂറ്റാണ്ടിൽ 75 ലധികം വ്യക്തിഗത മൊഹിക്കൻ ഗോത്രക്കാർ കരാർ ഒപ്പിടലിൽ ഏർപ്പെട്ടിരുന്നു.
കാസിരംഗ ദേശീയോദ്യാനം
അസം സംസ്ഥാനത്തിലെ ഗോലഘട്ട്, നാഗോവൻ ജില്ലകളിലായി സ്ഥിതി ചെയ്യുന്ന ദേശീയോദ്യാനമാണ് കാസിരംഗ ദേശീയോദ്യാനം. 1974-ൽ രൂപീകൃതമായി. വംശനാശ ഭീഷണി നേരിടുന്ന ഒറ്റക്കൊമ്പൻ കാണ്ടാമൃഗത്തിന്റെ വാസസ്ഥലം എന്ന നിലയിൽ കാസിരംഗ ലോകപ്രസിദ്ധമാണ്. ലോകത്താകെയുള്ള കാണ്ടാമൃഗങ്ങളിൽ മൂന്നിൽ രണ്ടു ഭാഗവും ഇവിടെ കാണപ്പെടുന്നു. 1905-ൽ റിസർവ് ഫോറസ്ററ് ആയും 1974-ൽ ദേശീയോദ്യാനമായും 2006-ൽ ടൈഗർ റിസർവായും പ്രഖ്യാപിക്കപ്പെട്ടു. 1985-ൽ ലോകപൈതൃകപ്പട്ടികയിൽ ഇടം നേടി.
ഇ.സി.ജി. സുദർശൻ
അവലംബം
വർഗ്ഗം:1931-ൽ ജനിച്ചവർ വർഗ്ഗം:2018-ൽ മരിച്ചവർ വർഗ്ഗം:സെപ്റ്റംബർ 16-ന് ജനിച്ചവർ വർഗ്ഗം:മേയ് 14-ന് മരിച്ചവർ
ആത്ത
രൂപവിവരണം
അധികം ഉയരത്തിൽ വളരാത്ത ആത്ത ധാരാളം ശാഖകളും നിറയെ ഇലകളും ഉള്ള ഒരു മരമാണ്‌. നല്ല പോലെ വളംചെയ്തു പരിപാലിക്കപ്പെടുന്ന മരത്തിൽ നിന്നും നൂറിലധികം പഴങ്ങൾ ലഭിക്കുന്നു. 15-20 വർഷം വരെ മാത്രമേ നല്ല പോലെ ഫലങ്ങൾ നൽകുന്നുള്ളു ഈ മരം. പഴുത്ത പഴങ്ങൾ പിളർന്നു നോക്കിയാൽ വെള്ളനിറത്തിലുള്ള ഭഷ്യയോഗ്യമായ കഴമ്പും അതിനുള്ളിൽ കറുത്ത നിറത്തിൽ കുറെ വിത്തുകളും കാണാം. കഴമ്പുള്ള ഭാഗം നല്ല മധുരമായിരിക്കും.
ടി.ജെ. ചന്ദ്രചൂഡൻ
ജീവിതരേഖ
ഇന്ത്യ - യു.എസ് ആണവായുദ്ധ ഉടമ്പടിയുമായി ബന്ധപ്പെട്ട യു,പി.എ - ഇടത് കോർഡിനേഷൻ കമ്മിറ്റിയിൽ പ്രധാന പങ്ക് വഹിച്ചു.
ജെ.സി.ആർ. ലിക്‌ലൈഡർ
ജീവചരിത്രം
സെന്റ് ലൂയിസിലെ വാഷിംഗ്ടൺ യൂണിവേഴ്സിറ്റിയിൽ പഠിച്ച അദ്ദേഹം അവിടെ ബി.എ. 1937-ൽ ഭൗതികശാസ്ത്രം, ഗണിതം, മനഃശാസ്ത്രം എന്നിവയിൽ ട്രിപ്പിൾ മേജറും 1938-ൽ മനഃശാസ്ത്രത്തിൽ എം.എയും നേടി. പിഎച്ച്.ഡി. 1942-ൽ റോച്ചസ്റ്റർ സർവ്വകലാശാലയിൽ നിന്ന് സൈക്കോ അക്കോസ്റ്റിക്സിൽ അദ്ദേഹം ഹാർവാർഡ് യൂണിവേഴ്സിറ്റിയിൽ റിസർച്ച് ഫെലോയും സൈക്കോ-അക്കോസ്റ്റിക് ലബോറട്ടറിയിൽ 1943 മുതൽ 1950 വരെ അദ്ധ്യാപകനായും പ്രവർത്തിച്ചു.
പാർശ്വ ത്രികോണാസനം
കുറിപ്പ്: ശരീരം മുൻവശത്തേക്ക് ചരിയാതിരിക്കാൻ ശ്രദ്ധിക്കണം.
ഔദ്യോഗിക ഭാഷ
ഇതും കൂടി കാണുക
ഭാരതത്തിലെ ഔദ്യോഗിക ഭാഷകൾ
ഓൺടൊളോജിക്കൽ വാദം
വിശദീകരണം
ഓണ്ടൊളോജിക്കൽ വാദത്തിന് അടിസ്ഥാനമായുള്ളത് ദൈവത്തിനു അത് കൊടുക്കുന്ന നിർ‌വചനമാണ്. സങ്കല്പിക്കാവുന്നതിൽ വച്ച് ഏറ്റവും വലിയ പൂർണ്ണത എന്ന് ദൈവത്തെ നിർ‌വചിച്ചുകൊണ്ടാണ് വാദം തുടങ്ങുന്നത്. തുടർന്ന്, സങ്കല്പിക്കാവുന്നതിൽ ഏറ്റവും വലിയ പൂർണ്ണത ഉണ്ടായേ മതിയാവൂ എന്ന് വാദിക്കുന്നു. അതിനു പറയുന്ന യുക്തി ഇതാണ്: സങ്കല്പിക്കാവുന്നതിൽ ഏറ്റവും വലിയ പൂർണത ഇല്ല എന്നു പറയുന്നത് യുക്തിവിരുദ്ധമാണ്. ഒരാൾ സങ്കല്പിച്ച പൂർണ്ണതക്ക്, 'ഉണ്ടായിരിക്കുക' എന്ന ഗുണം ഇല്ല എങ്കിൽ, അയാളുടെ സങ്കല്പം തെറ്റായിരുന്നു. പൂർണ്ണത, ഇല്ലാത്തതാണെങ്കിൽ‍, അത് സങ്കല്പിക്കാവുന്നതിൽ വച്ച് ഏറ്റവും വലിയ പൂർണ്ണത അല്ല. അതിലും വലിയ, 'ഉണ്ടായിരിക്കുക' എന്ന ഗുണമുള്ള, പൂർണ്ണത സങ്കല്പസാദ്ധ്യമാണ്. സങ്കല്പിക്കാവുന്നതിൽ ഏറ്റവും വലിയ പൂർണ്ണതക്ക്, സങ്കല്പത്തിൽ മാത്രമായി നിലനില്പില്ല. അത് ഉണ്ടായിരുന്നേ മതിയാവൂ. അതുകൊണ്ട്, സങ്കല്പിക്കാവുന്നതിൽ വച്ച് ഏറ്റവും വലിയ പൂർണ്ണതയായ ദൈവം ഉണ്ട്.
ചരിത്രം
ദൈവവിശ്വാസവും, മതബോധവും അതിശക്തമായിരുന്ന മദ്ധ്യയുഗത്തിലാണ് ദൈവാസ്തിത്വം തെളിയിക്കാൻ ശ്രമിക്കുന്ന ഈ വാദം ആദ്യമായി ഉന്നയിക്കപ്പെട്ടതെങ്കിലും, തുടക്കത്തിൽ തന്നെ ഇതിന് കടുത്ത വിമർശനം നേരിടേണ്ടി വന്നു. അൻസമിന്റെ സമകാലികനായിരുന്ന ഗൗണീലോ എന്ന സന്യാസിയായിരുന്നു ഈ വാദത്തിന്റെ ആദ്യത്തെ പ്രധാന വിമർശകൻ. അൻസം ഉപയോഗിച്ച യുക്തി പിന്തുടർന്നാൽ ദൈവത്തിന്റെയെന്നപോലെ, സങ്കല്പസാദ്ധ്യമായതിൽ ഏറ്റവും വലിയ ദ്വീപിന്റെയോ അതു പോലെയുള്ള മറ്റെന്തിന്റെയ്ങ്കിലുമോ ഒക്കെക്കൂടിയും അസ്തിത്വം തെളിയിക്കാൻ പറ്റുമെന്ന് ഗൗണീലോ വാദിച്ചു. തന്റെ വാദം പഴുതുകളടച്ച് പുതിയ രൂപത്തിൽ വീണ്ടും അവതരിപ്പിക്കാൻ അൻസമിനെ പ്രേരിപ്പിക്കാൻ മാത്രം ശക്തമായിരുന്നു ഗൗണീലോയുടെ വിമർശനം.
കോഴിക്കോട് അന്താരാഷ്ട്ര വിമാനത്താവളം
ബസുകൾ
കേരള സ്റ്റേറ്റ് റോഡ് ട്രാൻസ്പോർട്ട് കോർപ്പറേഷൻ വിമാനത്താവളത്തിൽ നിന്ന് കോഴിക്കോട് നഗരത്തിലേക്ക് ഫ്ലൈബസ് (ലോ-ഫ്ലോർ എസി ബസ്) സർവീസുകൾ നടത്തുന്നു. നഗരത്തിലേക്ക് യാത്ര ചെയ്യാൻ ലഭ്യമായ ഏറ്റവും വിലകുറഞ്ഞ ഓപ്ഷനുകളിൽ ഒന്നാണിത്. ഈ സേവനങ്ങളിൽ വിരലിലെണ്ണാവുന്നതിനാൽ യാത്രയ്ക്ക് വിലകുറഞ്ഞ മറ്റൊരു ഓപ്ഷനുകൾ തേടുന്ന യാത്രക്കാർക്ക് ഓട്ടോ റിക്ഷയിൽ എയർപോർട്ട് ജംഗ്ഷനിലേക്ക് (2.8 കിലോമീറ്റർ അകലെ) പോയാൽ കോഴിക്കോട്, മലപ്പുറം, പാലക്കാട് തുടങ്ങിയ സ്ഥലങ്ങളിലേക്ക് ബസുകൾ ലഭ്യമാണ്.
ഓൺടൊളോജിക്കൽ വാദം
പുറത്തേക്കുള്ള കണ്ണികൾ
വർഗ്ഗം:ദൈവശാസ്ത്രം
ആവൽ
ഔഷധ ഉപയോഗം
ആവലിന്റെ ഇലയും മരപ്പട്ടയും ഔഷധമായി ഉപയോഗിക്കുന്നു. കഫത്തെ ശമിപ്പിക്കുന്നു. ചർമ്മരോഗത്തിനും കുഷ്ഠത്തിനും അർശ്ശസിനും രക്തശുദ്ധിക്കും പ്രമേഹത്തിനും ഉപയോഗിക്കുന്നു. മരത്തിന്റെ തൊലിയിൽ ഫ്രീഡിലിൻ, ലിഗ്നിൻ, പെന്റോസാൻ എന്നിവയും വിത്തിൽ മഞ്ഞനിറമുള്ള എണ്ണയും ഗ്ലൂട്ടാമിക് അമ്ലവും ഇലകളിൽ പ്രോട്ടീൻ, കാർബോഹൈഡ്രേറ്റ്, ഫോസ്ഫറസ് എന്നിവയും അടങ്ങിയിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ
സൂര്യൻ
സമീപ ബബിൾ സോണിലെ നക്ഷത്രാന്തരീയ മേഘങ്ങളിലൂടെ സഞ്ചരിച്ചുകൊണ്ടിരിക്കുകയാണ്‌ സൂര്യൻ, ക്ഷീരപഥത്തിന്റെ ഓറിയോൺ ഭുജത്തിലാണ്‌ ഈ ബബിൾ സോണുള്ളത്. ഏറ്റവും അടുത്തുള്ള 5 നക്ഷത്രവ്യവസ്ഥകളിൽ പിണ്ഡം കൊണ്ട് സൂര്യൻ നാലാം സ്ഥാനത്താണ്‌. ക്ഷീരപഥത്തിന്റെ കേന്ദ്രത്തിൽ നിന്നും 24,000 നും 26,000 നും ഇടയിൽ പ്രകാശവർഷങ്ങൾ ദൂരെയായി അതിനെ പരിക്രമണം ചെയ്തുകൊണ്ടിരിക്കുകയാണ്‌ സൂര്യൻ. ഇത്തരത്തിൽ താരാപഥ ഉത്തരധ്രുവത്തിൽ നിന്നും വീക്ഷിക്കപ്പെടുന്ന അവസ്ഥയിൽ ഘടികാര ദിശയിലുള്ള ഒരു പരിക്രമണം പൂർത്തിയാക്കാൻ 22.5 മുതൽ 25 വരെ കോടി വർഷങ്ങൾ എടുക്കും.
വികിരണ മേഖല
സൗര ആരത്തിന്റെ 0.25 ഭാഗം മുതൽ 0.7 ഭാഗം വരെയുള്ള മേഖലയാണ്‌ വികിരണമേഖല. ഈ മേഖലയിലുള്ള സൗരപദാർത്ഥങ്ങൾ ഉയർന്ന താപനിലയിലുള്ളതും സാന്ദ്രവുമാണ്‌. അതിനാൽ കാമ്പിൽ ഉല്പാദിപ്പിക്കപ്പെടുന്ന ഉയർന്ന താപം പുറത്തേക്ക് പ്രവഹിക്കുന്നതിന്‌ താപ വികിരണം കൊണ്ടുമാത്രം സാധ്യമാണ്‌. ഈ മേഖലയിൽ താപ സം‌വഹനം സംഭവിക്കുന്നില്ല; പുറത്തോട്ട് വരുംതോറും പദാർത്ഥങ്ങളുടെ താപനില കുറഞ്ഞുവരുന്നുവെങ്കിലും (70,00,000 °C ൽ നിന്നും 20,00,000 °C) ഈ താപനില വ്യത്യാസം അഡയബാറ്റിക്ക് ലാപ്സ് നിരക്കിനേക്കാൾ കുറവായതിനാൽ താപസം‌വഹനം നടക്കുന്നില്ല. ഹൈഡ്രജൻ, ഹീലിയം അയോണുകൾ ഉൽസർജ്ജിക്കുന്ന ഫോട്ടോണുകളുടെ രൂപത്തിൽ താപം വികിരണം വഴി സഞ്ചരിക്കുന്നു, ഇങ്ങനെ അയോണുകൾ ഉൽസർജ്ജിക്കുന്ന ഫോട്ടോണുകൾ മറ്റ് അയോണുകളാൽ ആഗിരണം ചെയ്യപ്പെടുന്നതിന്‌ മുൻപായി വളരെ ചെറിയ ദൂരം മാത്രമേ സഞ്ചരിക്കുകയുള്ളൂ. ഫോട്ടോൺ സാന്ദ്രത വികിരണമേഖലയുടെ ആരംഭത്തിൽ നിന്നും അവസാനത്തിലേക്ക് നീങ്ങുമ്പോൾ നൂറിലൊന്നായി ചുരുങ്ങുന്നു (20 g/cm³ ൽ നിന്നും 0.2 g/cm³ ലേക്ക്).
അന്തരീക്ഷം
വർണ്ണമണ്ഡലത്തിന്‌ മുകളിലുള്ള കനം കുറഞ്ഞ (ഏകദേശം 200 കി.മീ കനമുള്ള) പാളിയാണ്‌ സംക്രമണ മേഖല (transition region). താപനില വർണ്ണമണ്ഡലത്തിന്റെ മുകൾഭാഗത്തുള്ള 20,000 കെൽവിൻ എന്നതിൽ നിന്നും പെട്ടെന്നു വർദ്ധിച്ചു മുകളിലെത്തുമ്പോൾ ഒരു ദശലക്ഷം കെൽവിൻ വരെയായിത്തീരുന്നു. ഈ താപനില വർദ്ധന ഹീലിയത്തിന്റെ പൂർണ്ണ അയോണീകരണത്തിനു കാരണമാകുകയും പ്ലാസ്മയുടെ വികിരണം വഴിയുള്ള തണുക്കലിനെ കുറയ്ക്കുകയും ചെയ്യുന്നു. ഒരു കൃത്യമായ ഉയരത്തിലല്ല സംക്രമണ മണ്ഡലം നിലനിൽക്കുന്നത്, മറിച്ച് വർണ്ണമണ്ഡലത്തിലെ സവിശേഷതകളായ പ്രകാശവലയങ്ങൾ, ഇഴരൂപങ്ങൾ തുടങ്ങിയവയുടെ ചുറ്റിലായി രൂപപ്പെടുകയാണ്‌. ഭൗമോപരിതലത്തിൽ നിന്നും എളുപ്പത്തിൽ നിരീക്ഷണ വിധേയമാക്കാവുന്നതല്ല സംക്രമണ മണ്ഡലം, ബഹിരാകാശത്തു നിന്നും അൾട്രാവയലറ്റ് തരംഗങ്ങളിലെ ഉയർന്ന ഭാഗത്തെ ഉപയോഗപ്പെടുത്താവുന്ന ഉപകരണങ്ങൾ ഉപയോഗിച്ച് ഈ മേഖലയെ വീക്ഷണവിധേമാക്കുവാൻ കഴിയും.
സൗരകളങ്കങ്ങളും സൗരകളങ്ക ചക്രവും
thumb|right|കഴിഞ്ഞ 30 വർഷക്കാലത്തിൽ സൗരചക്രങ്ങളിൽ വന്ന മാറ്റങ്ങൾ അനുയോജ്യമായ ഫിൽട്ടറുകളുപയോഗിച്ച് സൂര്യനെ നിരീക്ഷിക്കുമ്പോൾ ഏറ്റവും പെട്ടെന്ന് ശ്രദ്ധയിൽപ്പെടുന്ന സവിശേഷതകൾ സൗരകളങ്കങ്ങളാണ്‌, സൗരോപരിതലത്തിലെ മറ്റു ഭാഗങ്ങളേക്കാൾ താപനില കുറഞ്ഞതായതിനാൽ ഇരുണ്ട് കാണപ്പെടുന്ന ഭാഗങ്ങളാണിവ. ശക്തമായ കാന്തിക പ്രവർത്തനങ്ങളുള്ള മേഖലകളാണ്‌ സൗരകളങ്കങ്ങൾ, ശക്തമായ കാന്തികക്ഷേത്രങ്ങൾ സം‌‌വഹനത്തെ തടസ്സപ്പെടുത്തുന്നതുവഴി അന്തർഭാഗത്ത് നിന്നുള്ള ഊർജ്ജം ഉപരിതലത്തിലെ അത്തരം ഭാഗങ്ങളിൽ എത്തുന്നത് കുറയുന്നു. കാന്തിക്ഷേത്രങ്ങൾ കൊറോണയെ ശക്തമായി ചൂടാക്കുകയും ചെയ്യും, ഇത് സൗരജ്വാലകൾക്ക് സൃഷ്ടിക്കപ്പെടുന്ന സജീവമേഖലകൾക്കും കൊറോണയിൽ നിന്നുമുള്ള പിണ്ഡ പ്രവാഹങ്ങൾക്കും (coronal mass ejections) കാരണമാകുന്നു. ഏറ്റവും വലിയ സൗരകളങ്കങ്ങൾ ആയിരക്കണക്കിന്‌ കിലോമീറ്ററുകൾ വരെ വിസ്താരമുള്ളവയായിരിക്കും.
ജീവിതചക്രം
thumb|300px|left|സൂര്യന്റെ ജീവിതചക്രം; വലിപ്പങ്ങൾ ആനുപാതികമല്ല.
സൂര്യപ്രകാശം
ഭൂമിയിലെ ഊർജ്ജത്തിന്റെ പ്രാഥമിക സ്രോതസ്സ് സൂര്യനിൽ നിന്നും വരുന്ന പ്രകാശമാണ്‌. ഭൂമിയിലെ ഒരു യൂണിറ്റ് സ്ഥലത്ത് സൂര്യൻ നേരിട്ട് നിക്ഷേപിക്കുന്ന പവർ ആണ്‌ സൗരസ്ഥിരാങ്കം (solar constant). ഒരു സൗരസ്ഥിരാങ്കം 1,368 W/m2 നു തുല്യമാണ്‌, ഒരു ആസ്ട്രോണമിക്കൽ യൂണിറ്റ് അകലത്ത് നിന്നും സൂര്യനിൽ നിന്നും വരുന്ന പവർ ആണിത്. ഭൗമാന്തരീക്ഷത്തിൽക്കൂടി വരുന്നതുവഴി ഈ അളവിൽ കുറവ് വരുന്നുണ്ട്, ഭൗമോപരിതലത്തിൽ തെളിഞ്ഞ അന്തരീക്ഷത്തിൽ സൂര്യൻ മൂർദ്ധന്യസ്ഥാനത്തായിരിക്കുമ്പോൾ ഇത് ഏകദേശം 1,000 W/m2 ആണ്‌.
സൗരോർജ്ജം
സൂര്യനിൽ നിന്നുള്ള പ്രകാശവും ചൂടുമാണ് സൗരോർജ്ജം സൗരോർജ്ജം ഉപയോഗിച്ച് നമുക്ക് വൈദ്യുതി ഉല്പാദനം സാധ്യമാണ്. സൗരവികിരണവും അതിന്റെ അതിന്റെ ഫലമായുള്ള കാറ്റ്, തിരമാല, ജലവൈദ്യുതി, ജൈവാവശിഷ്ടം തുടങ്ങിയവയെല്ലാം പുനരുപയോഗ ഊർജ്ജ സ്രോതസ്സുകളിൽപ്പെടുന്നു. സൂര്യനിൽ നിന്നും വരുന്ന ഊർജ്ജത്തിന്റെ വളരെ ചെറിയ ഭാഗം മാത്രമേ ഉപയോഗിക്കപ്പെടുന്നുള്ളൂ.സൗരോർജ വിമാനം വികസിപ്പിക്കാനുള്ള യൂറോപ്യൻ പദ്ധതിയാണ് സോളാർ ഇംപൾസ് പദ്ധതി
മമ്പറം
അവലംബം
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ക്രോമോബ്ലാസ്റ്റോമൈക്കോസിസ്
ക്രോമോബ്ലാസ്റ്റോമൈക്കോസിസ് (ക്രോമോമൈക്കോസിസ്/ഫോൺസിയയുടെ അസുഖം/പെഡ്രൊസയുടെ അസുഖം/ഫേയോസ്പോറോട്രൈക്കോസിസ്/വെരൂക്കസ് ഡെർമറ്റൈറ്റിസ്) എന്നത് ദീർഘകാല ഫംഗൽ അണുബാധയാണ്. ചർമ്മത്തിനു കീഴെ ഉള്ള കലകളെ ബാധിക്കുന്ന ഈ അസുഖം മുള്ള്, കല്ല് എന്നിവ തറയ്ക്കുമ്പോൾ ത്വക്കിനുള്ളിലൂടെ അകത്തെത്തുകയും ത്വക്കിനു താഴെയുള്ള കലകളെ ബാധിക്കുകയും ചെയ്യുന്നു.
ടൈഗർ ഓർക്കിഡ്
ഓർക്കിഡേസീ (Orchidaceae) സസ്യകുടുംബത്തിലെ ഏറ്റവും വലിപ്പം കൂടിയ ഓർക്കിഡ് സസ്യമാണ് ടൈഗർ ഓർക്കിഡ്. ശാസ്ത്രനാമം : ഗ്രമാറ്റോഫില്ലം സ്പീഷിയോസം (Grammatophyllum speciosum). ഓർക്കിഡ് കുടുംബത്തിലെ ഭീമൻ എന്ന് ഗിന്നസ് ബുക്കിൽ വിശേഷിപ്പിച്ചിരിക്കുന്ന ഈ സസ്യം ഓർക്കിഡുകളുടെ രാജ്ഞി എന്നും അറിയപ്പെടുന്നു. പുഷ്പങ്ങളിൽ കാണപ്പെടുന്ന കടുവാ പുള്ളികളാണ് ടൈഗർ ഓർക്കിഡ് എന്ന പേരിനു നിദാനം.
അർബുദ പ്രതിവിധികൾ
ഇന്റേണൽ തെറാപ്പി
ഇന്റേണൽ തെറാപ്പിയിൽ ഗുളിക അല്ലെങ്കിൽ പാനീയരൂപത്തിലുള്ള ഐസോടോപ്പുകൾ രോഗിക്കു കൊടുക്കുന്നു. ചില പ്രത്യേക അവയവങ്ങളിൽ ഐസോടോപ്പുകൾ ചെന്നുകൂടുന്നു. ആ ഭാഗങ്ങളിൽ ഒരു ഗാമ ക്യാമറ ഉപയോഗിച്ചു ചിത്രങ്ങളെടുത്ത് വ്യതിയാനങ്ങൾ പഠിച്ച് അനുമാനങ്ങളിലെത്തുന്നു. ചില ഐസോടോപ്പുകൾ ചില അവയവങ്ങളിൽ കേന്ദ്രീകരിക്കുന്നതു ചികിത്സയ്ക്കു ഉപയോഗിക്കാം. ഉദാ: കാൻസർ തൈറോയ്ഡ് & റേഡിയോ അയഡിൻ.
ആധുനിക ചികിത്സാരീതികൾ
ശസ്ത്രക്രിയയോടൊപ്പം ഡോക്ടർമാരുടെ നിർദ്ദേശമനുസരിച്ച് മറ്റ് ആധുനിക ചികിത്സാരീതികളും ഔഷധങ്ങളും അവലംബിക്കേണ്ടതാണ്. ഇത് അജൂവന്റ് (Adjuvant) തെറാപ്പി എന്നറിയപ്പെടുന്നു. ഇതിനെക്കുറിച്ച് രോഗികൾക്ക് അവബോധമുണ്ടാക്കാൻ വളരെ പ്രയോജന പ്രദമായ മാർഗ്ഗമാണ്
സവേന
ജീവജാലങ്ങൾ
സവേനകളിൽ ധാരാളം പുല്ല് ലഭിക്കുമെന്നതിനാൽ സസ്യഭുക്കുകളായ പലയിനം മൃഗങ്ങളേയും അവയെ ഭക്ഷിക്കുന്ന മാംസഭുക്കുകളേയും ഇവിടെക്കാണാം. ഇവയിൽ പ്രധാനപ്പെട്ട ചില മൃഗങ്ങൾ ആഫ്രിക്കൻ‍ സാവന്ന ആന, ആഫ്രിക്കൻ കാട്ടുനായ, മാംബ, കാട്ടുപൂച്ച, ചക്മാ ബബൂൺ, കീരി, എമു, സീബ്ര, കോല, സിംഹം, മുതല, ജിറാഫ് കാണ്ടാമൃഗംമുതലായവ‌ ആണ്.
പുറത്തേക്കുള്ള കണ്ണികൾ
വർഗ്ഗം:വനങ്ങൾ വർഗ്ഗം:പുൽമേടുകൾ
ഗായത്രീ ദേവി
മാ ഗായത്രിയുടെ 24 രൂപങ്ങൾ
10. & 11. റിദ്ദിയും സിദ്ധിയും: ഗായത്രിയുടെ ഇരുപത്തിനാല് ദേവതകളിൽ ഗണപതി ഗണേശൻ. വിവേചനത്തിന്റെ ശേഷി നൽകുന്ന ബുദ്ധിയുടെ ദേവതയാണ് ഗണേശൻ. ഗണേശന് രണ്ട് സ്ത്രീ ഭാര്യമാരുണ്ട്, അതായത്, റിധി, സിദ്ധി. ആത്മീയ നേട്ടങ്ങളുടെ ദാതാവും സത്തയുമാണ് റിധി; ഭൗതികവും ശാരീരികവുമായ ദാനങ്ങൾ നൽകുന്നയാളാണ് സിദ്ധി. ഇവ രണ്ടും ഗായത്രിയുടെ ശക്തികളാണ്, ഒന്ന് ആന്തരികമായും മറ്റൊന്ന് ബാഹ്യമായും പ്രവർത്തിക്കുന്നു.
14. ലക്ഷ്മി : ഭ material തിക സംതൃപ്തിയുടെയും സന്തോഷത്തിന്റെയും വിതരണക്കാരനായി ഗായത്രി ലക്ഷ്മിയാണ്. അവളുടെ കൃപയാൽ നമ്മുടെ ഭ material തിക സാഹചര്യങ്ങൾ നമ്മുടെ സ്വയം വികസനത്തിന് ഞങ്ങളെ സഹായിക്കുകയും സാമൂഹ്യക്ഷേമത്തിനും നല്ല പെരുമാറ്റത്തിനുമുള്ള നമ്മുടെ ശേഷി വർദ്ധിപ്പിക്കുകയും ചെയ്യുന്നു. ലക്ഷ്മിയുടെ കൃപയില്ലാതെ ഭൗതിക സമ്പത്തിന്റെ അധികഭാഗം ഒരു തിന്മയാണ്, അത് സാമൂഹിക കലഹങ്ങൾക്ക് കാരണമാകുമെങ്കിലും ലക്ഷ്മിയുടെ കൃപയാൽ അനുഗ്രഹിക്കപ്പെട്ട അതേ സമ്പത്ത് സാമൂഹിക ക്ഷേമത്തിനുള്ള ശക്തിയായി മാറുന്നു.
ആഴാന്ത
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം വർഗ്ഗം:ബിഗ്നോണിയേസീ വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ